title: Mervi Laaksonen

text: Mervi Laaksonen (s. 1975) on kuhmolainen biologi. Hän on saanut vuoden 2014 Tiedonjulkistamispalkinnon vuonna 2013 ilmestyneestä kirjasta "Susi". Hän on toiminut Luonto-Liiton susiryhmän puheenjohtajana 2005–2007. Hän toimii Metsähallituksen suojelubiologina.


title: Mervi Laaksonen

text: Laaksonen on koulutukseltaan filosofian maisteri. Hän kiinnostui susista muutettuaan Suomen susitiheimmälle paikkakunnalle.


title: Mervi Laaksonen

text: Laaksonen on ollut Lentua-Seuran puheenjohtaja vuodesta 2012.


title: El amor perjudica seriamente la salud

text: El amor perjudica seriamente la salud (; kansainvälisesti "Love Can Seriously Damage Your Health") on vuonna 1996 ensi-iltansa saanut Manuel Gómez Pereiran ohjaama espanjalais-ranskalainen romanttinen komediaelokuva, jonka pääosissa ovat Ana Belén, Juanjo Puigcorbé, Gabino Diego ja Penélope Cruz. Manuel Gómez Pereira käsikirjoitti elokuvan Yolanda García Serranon, Juan Luis Iborran ja Joaquín Oristrellin kanssa. Pereira ja Oristrell tuottivat elokuvan César Benítezin kanssa.


title: El amor perjudica seriamente la salud

text: Pariisi, 1996. Seurapiirihenkilö Diana Balaguer (Ana Belén) tapaa Hôtel de Crillonissa vanhan rakastajansa, Santi Garcian (Juanjo Puigcorbé), joka on Espanjan kuningas Juan Carlos I:n henkivartija. He alkavat muistella yli kolmekymmentä vuotta taaksepäin vuoteen 1965, jolloin he tapasivat ensimmäistä kertaa.


title: El amor perjudica seriamente la salud

text:
Madrid, 1965. Diana (Penélope Cruz) on fanaattinen John Lennonin ihailija ja haluaa tavata idolinsa vähän ennen The Beatlesin konserttia. Hän menee salaa Lennonin hotellihuoneeseen ja piiloutuu sängyn alle, missä hän tapaa toisen Lennonin suuren ihailijan, hotellityöntekijä Santin (Gabino Diego). Diana ja Santi ovat on-off-suhteessa seuraavat vuosikymmenet; he tapaavat aina mitä oudoimmissa paikoissa ja tilanteissa.
"El amor perjudica seriamente la salud" -elokuvan kuvaukset alkoivat 29. huhtikuuta 1996 ja päättyivät 6. heinäkuuta 1996. Elokuva kuvattiin työnimellä "Camas" Madridissa ja Pariisissa. Elokuvan tuotantoyhtiöinä olivat espanjalaiset BocaBoca Producciones, Canal+ España, Sociedad General de Televisión, Sogepaq ja Telecinco sekä ranskalaiset Canal+ ja DMVB Films.


title: El amor perjudica seriamente la salud

text: "El amor perjudica seriamente la salud" sai ensi-iltansa Talavera de la Reinassa, Espanjassa joulukuussa 1996. Elokuva sai teatteriensi-iltansa Espanjassa 10. tammikuuta 1997 ja Ranskassa 15. heinäkuuta 1998. Elokuva tuotti Espanjassa 3 631 191 euron lipputulot. Elokuvan teatterilevittäjinä olivat Espanjassa Sony Pictures Releasing de España ja Ranskassa Les Acacias.


title: East West Line (MRT)

text: East West Line (EW Line) on Singaporen Mass Rapid Transit -metrojärjestelmän linja. Sen ensimmäinen vaihe avattiin liikenteelle 12. joulukuuta 1987, mikä tekee siitä MRT:n linjoista toiseksi vanhimman. 49 kilometrin pituisella linjalla on 35 asemaa, ja se on Singaporen pisin toiminnassa oleva rautatielinja.


title: East West Line (MRT)

text: East West Linen ensimmäinen osa avattiin 12. joulukuuta 1987, noin kuukausi North South Linen avaamisen jälkeen. Ensimmäisessä osassa aukesivat North South Lineen yhdistyvät City Hallin ja Raffles Placen metroasemat, sekä pelkällä EW Linella sijaitsevat Tanjong Pagarin ja Outram Parkin metroasemat. Seuraavana vuonna linjaa jatkettiin Lakesiden metroasemalle saakka. Itäinen osa valmistui 1990-luvun alulla yhdistäen City Hallin metroaseman Tanah Merahin asemaan.


title: East West Line (MRT)

text: Linjan läntisimmän Boon Layn metroaseman rakentaminen meinattiin hyllyttää vuonna 1987. Housing and Development Board päätti tosin noin kuukausi North South Linen avaamisen jälkeen aloittaa noin 25 000 uuden asunnon rakentamisen aseman ympäristöön. Boon Layn asema avattiin heinäkuussa 1990.


title: Golos russkoi kolonii

text: Golos russkoi kolonii (, ”Venäläisen siirtokunnan ääni”; loppuvaiheessa "Russki golos", Русский голос, ”Venäjän ääni”) oli Helsingissä maalis-huhtikuussa 1918 ilmestynyt venäjänkielinen sanomalehti.


title: Golos russkoi kolonii

text: Helmikuun vallankumouksen jälkeen perustetuista venäläisistä sotilaslehdistä ja myöhemmistä emigranttilehdistä poiketen "Golos russkoi kolonii" oli tarkoitettu Suomessa vanhastaan asuneille venäläisille. Sen taustayhteisön muodosti vuoden 1918 tammikuussa perustettu yhdistys Russkaja kolonija, jonka tarkoituksena oli Suomen venäläisyhteisön aseman laillistaminen. Siirtokunnan ja lehden keskeinen henkilö oli Helsingin yliopiston venäjän kielen ja kirjallisuuden professori Konstantin Arabažin. Hänen tavoitteenaan oli lähentää suomalaisia ja venäläisiä toisiinsa kulttuurin avulla. Kuudesti viikossa ilmestynyt lehti painettiin entisessä Gorškovin kirjapainossa.


title: Golos russkoi kolonii

text: "Golos russkoi kolonii" ilmestyi Suomen sisällissodan aikana punaisessa Helsingissä. Sillä ei näytä olleen ongelmia sodan punaisen osapuolen kanssa. Valkoisten voitettua sisällissodan Suomessa asuneita venäläisiä ryhdyttiin karkottamaan maasta, minkä johdosta myös "Russki golos" lopetti ilmestymisensä. Huhtikuun lopulla Arabažin alkoi toimittaa uutta lehteä "Russki vestnik".


title: Elisabeth Forsell

text: Elisabeth Forsell (k. vuoden 1747 jälkeen) oli ruotsalainen kehruumestaritar ja kehruun opettaja, joka toimi Suomessa vuodesta 1739 ainakin vuoteen 1747. Hän toi Suomeen erityisesti uusia pellavankäsittelyn menetelmiä.


title: Elisabeth Forsell

text: Ruotsissa syntynyt mutta pitkään Suomessa vaikuttanut Forsell oli kehruumestaritarkollegojensa Margaretha Zetterberg ja Maria Öberg kanssa Suomen ensimmäisiä virallisen ammattitutkinnon suorittaneita, hyväpalkkaisia naisia sekä naisten ammattikoulutuksen pioneereja, jotka levittivät rukilla kehruun taitoa ympäri Suomen siihenastisen värttinällä tapahtuneen kehruun korvaamiseksi ja langan laadun parantamiseksi.


title: Elisabeth Forsell

text: Forsell toimi Suomessa aluksi Turun seudulla ja sitten Porvoossa, kunnes tiettävästi muutti takaisin Ruotsiin 1740-luvun lopulla.


title: Elisabeth Forsell

text: Ruotsin valtiopäivillä 1738–1739 päätettiin perustaa Ruotsiin ensimmäiset kehruukoulut, jotta pellavasta, hampusta ja silkistä saataisiin aikaan parempaa lankaa. Pian päätettiin lähettää myös Suomeen kehruuneuvoja erityisesti Suomessa hyvin kasvavan pellavan kehräämiseksi, ja tehtävään nimitettiin Elisabeth Forsell. Hänet tunnettiin tuolloin Västmanlandin Harakerissa sijaitsevan kehräämön parhaisiin kuuluvana työntekijänä. Forssell toi mukanaan kerinpuut sekä Suomessa siihen asti tuntemattoman kaksoisrukin. Kahta erillistä lankaa yhtä aikaa kehräävän kaksoisrukin oli kehittänyt Forsellin aiempi esimies Abraham Hedman, ja taitavan kehrääjän käsissä sillä saavutettiin kaksinkertainen työteho ilman juurikaan lisärasitusta kehrääjälle.


title: Elisabeth Forsell

text:
Forsell työskenteli Turussa aluksi pormestari Esaias Wechterin kehräämössä, jossa hänellä oli muutamia naispuolisia oppilaita. Pian hän joutui muuttamaan hirttopaikan läheiseen taloon, jonne monetkaan oppilaat eivät uskaltautuneet. Forsell kävi opettamassa myös Piikkiössä ja Loimaalla.
Nuori Elisabeth Forsell joutui Turussa vahingollisten huhujen kohteeksi ja muutti vuonna 1740 Porvooseen, mutta joutui sielläkin epäilysten alaiseksi. Kirjanpitodokumentit osoittavat hänelle maksetun Ruotsista palkkaa vielä vuonna 1747, mutta hänen sen jälkeisistä vaiheistaan ei ole tietoa. Hänen arvellaan siirtyneen takaisin Ruotsiin.
Elisabeth Forsellin tunnetuin oppilas Turussa oli Juliana Garberg ja Porvoossa Margaretha Zetterberg.


title: Narón

text: Narón on kunta Galician itsehallintoalueella Espanjassa. Narónin väkiluku on 39 462 (vuonna 2016).


title: Más que amor, frenesí

text: Más que amor, frenesí (kansainvälisesti "Not Love, Just Frenzy") on vuonna 1996 ensi-iltansa saanut Alfonso Albaceten, Miguel Bardemin ja David Menkesin ohjaama ja käsikirjoittama espanjalainen mustan komedian elokuva, jonka pääosia näyttelevät Nancho Novo, Cayetana Guillén Cuervo, Íngrid Rubio, Beatriz Santiago, Gustavo Salmerón, Javier Manrique, Javier Albalá, Liberto Rabal, Bibiana Fernández ja Juan Diego Botto. "Más que amor, frenesí" kertoo madridilaisesta kaveriporukasta ja heidän värikkäästä elämästään.


title: Más que amor, frenesí

text: "Más que amor, frenesín" kuvaukset alkoivat 13. toukokuuta 1996 ja päättyivät 29. kesäkuuta 1996. Elokuva kuvattiin Madridissa, ja sen tuotantoyhtiöinä olivat Canal+ España, Fernando Colomo Producciones Cinematográficas S.L., Películas Freneticas ja Televisión Española. Elokuvan tuottajina olivat Fernando Colomo ja Beatriz de la Gándara. "Más que amor, frenesí" sai teatteriensi-iltansa Espanjassa 15. marraskuuta 1996 ja oli Alta Filmsin teatterilevittämä. Elokuva tuotti Espanjassa 1 040 527 euron lipputulot.


title: Taylor Matson

text: Taylor Matson (s. 16. syyskuuta 1988 Mound, Minnesota, Yhdysvallat) on yhdysvaltalainen jääkiekkoilija, joka pelaa Ruotsin SHL-liigan Rögle BK:ssa. Hän on pelipaikaltaan keskushyökkääjä, mutta Matson osaa pelata myös laidassa. Elite Prospects -sivuston Erik K. Pirin mukaan hän on työteliäs sentteri, joka menee suhteellisen pienestä koostaan huolimatta ennakkoluulottomasti tilanteisiin. Pirin mukaan Matson on enemmän syöttäjä, kuin maalintekijä. Piri mainitsee hänet myös nopeaksi luistelijaksi. Matson laukoo oikealta.


title: Taylor Matson

text: Matson kävi high schoolin Academy of Holy Angelsissa. USHL-junioriliigan Sioux Falls Stampede varasi hänet 25. pelaajana kesällä 2005. Kaudella 2006–2007 Matson teki Holy Angelsissa 13 ottelussa 36 tehopistettä ja hän oli ehdolla koko Minnesotan osavaltion parhaalle high school -pelaajalle myönnettävän Minnesota Mr. Hockeyn voittajaksi. Palkinnon vei kuitenkin Cretin-Derham Hallin puolustaja Ryan McDonagh. Matson siirtyi jo saman kauden aikana USHL:ään, mutta hänet varanneen Stampeden sijaan Des Moines Buccaneersin paitaan.


title: Taylor Matson

text: Vancouver Canucks varasi Matsonin kuudennella kierroksella 176. pelaajana . Kaudella 2007–2008 hän oli Des Moines Buccaneersin paras pistemies ja syöttäjä tehoilla 13+24=37. Vuodet 2008–2012 Matson kävi Minnesotan yliopistoa. Hänen "Freshman" -vuotensa 2008–2009 päättyi vain 13 ottelun jälkeen polvivammaan marraskuussa 2008. Matsonin "Sophomore" -vuosi 2009–2010 päättyi puolestaan 19 ottelun jälkeen nilkkavammaan tammikuussa 2010. Hänet valittiin kauden päätteeksi kuitenkin WCHA:n akateemiseen tähdistökentälliseen, kuten myös kahdella seuraavalla kaudella. Viimeisellä yliopistokaudellaan 2011–2012 Matson toimi MU:n kapteenina ja hän johdatti joukkueensa WCHA:n mestaruuteen.


title: Taylor Matson

text: Huhtikuussa 2012 Matson teki vapaana agenttina amatööritry-out -sopimuksen hänet varanneen Vancouver Canucksin farmijoukkueen, AHL-joukkue Chicago Wolvesin kanssa. Matson pelasi kevään aikana viisi runkosarjaottelua tehopistein 1+1=2 ja viisi playoff-ottelua tehden yhden syöttöpisteen. Elokuussa hän teki Wolvesin kanssa vuoden mittaisen jatkosopimuksen. Matson kärsi kaudella 2012–2013 kuitenkin taas polvivaivoista ja pelasi vain kaksi ottelua. Syyskuussa 2013 hän teki vapaana agenttina vuoden mittaisen sopimuksen ECHL-joukkue Orlando Solar Bearsin kanssa. Matson osallistui samana syksynä myös AHL-joukkue Iowa Wildin harjoitusleirille ja teki lokakuussa vuoden mittaisen sopimuksen joukkueen kanssa. Hän pelasi kauden 2013–2014 Solar Bearsin ja Wildin välillä. Matson teki Wildissa 32 runkosarjaottelussa tehot 3+2=5. Reilut puolet kaudestaan hän pelasi Solar Bearsissa, jonka kolmanneksi paras pistemies Matson oli tehoilla 18+24=42. Hänet valittiin ECHL:n helmikuun 2014 kuukauden tulokaspelaajaksi sekä ECHL:n viikon 8 pelaajaksi.


title: Taylor Matson

text: Kaudeksi 2014–2015 Matson siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Rögle BK:hon. Hän oli tehoilla 13+24=37 joukkueen toiseksi paras pistemies Jesper Jensenin jälkeen. Röglen kausi päättyi sarjanousuun SHL:ään. Huhtikuussa 2015 Matson teki joukkueen kanssa kaksivuotisen jatkosopimuksen, kuten taas huhtikuussa 2017.


title: Avoin ja suljettu kuvaus

text: Avoin kuvaus on sellainen kahden topologisen avaruuden välinen kuvaus, jossa jokaisen avoimen joukon kuva on avoin. Vastaavasti suljettu kuvaus on sellainen kahden topologisen avaruuden välinen kuvaus, jossa jokaisen suljetun joukon kuva on suljettu. Samakin kuvaus voi olla sekä avoin että suljettu tai olematta kumpaakaan, mutta avoimen kuvauksen ei välttämättä tarvitse olla suljettu eikä päinvastoin. Avaruuksien välinen bijektio kuitenkin on avoin kuvaus, jos se ja vain jos se on myös suljettu.


title: Avoin ja suljettu kuvaus

text: Avoimen ja suljetun kuvauksen määritelmiä voidaan verrata eräisiin jatkuvan kuvauksen kriteereihin. Kuvaus on jatkuva, jos ja vain jos siinä jokaisen avoimen joukon alkukuva on avoin joukko, mikä on myös yhtäpitävää sen kanssa, että jokaisen suljetun joukon alkukuva on suljettu joukko. Avoimet ja suljetut kuvaukset eivät kuitenkaan välttämättä ole jatkuvia. Yleisessä tapauksessa kuvaus voi olla jatkuva tai ei-jatkuva riippumatonta siitä, onko se myös avoin, suljettu tai molempia; näin on laita siinäkin tapauksessa, että rajoitutaan käsittelemään vain metrisiä avaruuksia tapauksessa. Vaikka avoin ja suljettu kuvaus saattavat määritelmiensä perusteella vaikuttaa luonnollisemmilta käsitteiltä kuin jatkuva kuvaus, jatkuvuus on topologiassa ja muillakin matematiikan aloilla paljon tärkemäpi käsite.


title: Avoin ja suljettu kuvaus

text: Avoimia kuvauksia tutki tiettävästi ensimmäisenä Simion Stoilow ja myöhemmin perusteellisemmin Gordon Thomas Whyburn.


title: Avoin ja suljettu kuvaus

text: Jokainen homeomorfismi on sekä avoin että suljettu ja lisäksi jatkuva kuvaus. Itse asiassa bijektiivinen jatkuva kuvaus on homeomorfismi, jos ja vain jos se on avoin, ja niin ikään, jos ja vain jos se on suljettu.


title: Avoin ja suljettu kuvaus

text: Jos avaruudella "Y" on diskreetti topologia eli sen kaikki osajoukot ovat avoimia ja samalla suljettuja, jokainen kuvaus "f" : "X" → "Y" on sekä avoin että suljettu, olipa "X" mikä avaruus tahansa. Jokainen kuvaus tällaiseen avaruuteen ei kuitenkaan ole jatkuva. Esimerkiksi lattiafunktio reaalilukujen joukosta formula_1 kokonaislukujen joukkoon formula_2 on avoin ja suljettu, mutta ei jatkuva kuvaus. Tämä esimerkki osoittaa, että yhtenäisen joukon kuva avoimessa tai suljetussa kuvauksessa ei aina ole yhtenäinen.


title: Avoin ja suljettu kuvaus

text: Jos muodostetaan topologisten avaruuksien "X"=Π"X" karteesinen tulo ja varustetaan se tulotopologialla, luonnolliset projektiot "p" : "X" → "X" ovat avoimia ja samalla jatkuvia kuvauksia. Koska peitekuvaukset ovat lokaalisti tuloavaruuksien luonnollisia projektioita, ne ovat myös avoimia kuvauksia. Sen sijaan suljettuja projektiot eivät välttämättä ole. Esimerkkinä voidaan tarkastella projektiota "p" : formula_3 → formula_1 ensimmäistä komponenttia: "A" = {("x",1/"x") : "x"≠0} on suljettu joukossa formula_5, mutta "p"("A") = formula_1 − {0} joka ei ole suljettu. Jos kuitenkin "Y" on kompakti, projektio "X" × "Y" → "X" on suljettu. Tämä on oleellisesti sama asia kuin putkilemma.


title: Avoin ja suljettu kuvaus

text: Jokaiseen yksikköympyrän pisteeseen voidaan liittää positiivisen "x"-akselin sekä origosta kyseiseen pisteeseen johtavan janan välinen kulma. Tällä tavoin saadaan kuvaus yksikköympyrältä puoliavoimelle välille [0,2π). Kuvaus on bijektio ja sekä avoin että suljettu, mutta ei jatkuva. Tämä esimerkki osoittaa, että kompaktin avaruuden kuva avoimessa tai suljetussa kuvauksessa ei välttämättä ole kompakti. Jos kuitenkin tämän kuvauksen maaliksi käsitetään koko formula_1, kuvaus ei ole surjektio eikä myöskään avoin eikä suljettu. Oleellista avoinen ja suljetun kuvauksen käsitteille onkin, mikä avaruus katsotaan kuvauksen maaliavaruudeksi.


title: Avoin ja suljettu kuvaus

text: Reaalifunktio "f": formula_1 → formula_1, missä "f"("x") = "x", on jatkuva ja suljettu, mutta ei avoin kuvaus. Samoin on laita muidenkin funktioiden "f", missä "f"("x") = "x", kun "n" on parillinen. Sen sijaan kun "n" on pariton, kyseinen funktio on formula_1:n homeomorfismi itselleen ja näin ollen myös avoin kuvaus. Yleensäkään mikään jatkuva reaalifunktio, jolla on ääriarvoja, ei ole avoin kuvaus, eivät siis myöskään esimerkiksi sin "x" ja cos "x".


title: Avoin ja suljettu kuvaus

text: Jokainen vakiokuvaus on suljettu kuvaus.


title: Avoin ja suljettu kuvaus

text: Kuvaus "f" : "X" → "Y" on avoin, jos ja vain jos jokaista pistettä formula_11 ja jokaista pisteen "x" ympäristöä "U" kohti (olipa se kuinka pieni tahansa) on olemassa sellainen "f"("x"):n ympäristö "V", että "V" ⊂ "f"("U").


title: Avoin ja suljettu kuvaus

text: Sen selvittämiseksi, onko annettu kuvaus avoin, riittää tutkia lähtöavaruuden "X" kantaan kuuluvien joukkojen kuvat. Toisin sanoen kuvaus "f": "X" → "Y" on avoin, jos ja vain jos jokaisen topologian kantaan kuuluvan joukon kuva on avoin.


title: Avoin ja suljettu kuvaus

text: Avoimet ja suljetut kuvaukset voitaisiin yhtäpitävästi määritellä myös joukon sulkeuman ja sisustan käsitteiden avulla. Olkoon "f": "X" → "Y" kuvaus. Silloin


title: Avoin ja suljettu kuvaus

text: Kahden avoimen kuvauksen yhdistetty kuvaus on avoin, ja kahden suljetun kuvauksen yhdistetty kuvaus on suljettu.


title: Avoin ja suljettu kuvaus

text: Bijektio on avoin kuvaus, jos ja vain jos se on suljettu. Jatkuvan bijektion käänteiskuvaus on avoin ja suljettu, ja kääntäen avoimen ja suljetun bijektion käänteiskuvaus on jatkuva.


title: Avoin ja suljettu kuvaus

text: Surjektio, joka on avoin kuvaus, ei välttämättä ole suljettu, eikä myöskään surjektio, joka on suljettu, ole välttämättä avoin.


title: Avoin ja suljettu kuvaus

text:
Olkoon "f" : "X" → "Y" "jatkuva" kuvaus, joka on joko avoin tai suljettu. Silloin
Kahdessa ensimmäisessä tapauksessa se, että kuvaus on avoin tai suljettu, on vain riittävä ehto sille, että kuvaus on tekijäkuvaus tai upotus. Kolmassa tapauksessa se on samalla myös välttämätön ehto.


title: Avoin ja suljettu kuvaus

text: Tunnetaan useita lauseita, joiden nojalla eräissä tapauksissa voidaan päätellä, että kuvaus on avoin tai suljettu. Seuraavassa esitetään joitakin sellaisia.


title: Avoin ja suljettu kuvaus

text: Suljetun kuvauksen lemma sanoo, että jokainen jatkuva kuvaus "f" : "X" → "Y" kompaktista avaruudesta "x" Hausdorff-avaruuteen "Y" on suljettu ja lisäksi ankara kuvaus, toisin sanoen siinä jokaisen kompaktin joukon alkukuva on kompakti. Eräs tämän tuloksen muunnelma sanoo, että jos kahden lokaalisti kompaktin Hausdorff-avaruuden välinen kuvaus on ankara, se on myös suljettu.


title: Avoin ja suljettu kuvaus

text: Funktionaalianalyysissä avoimen kuvauksen lause sanoo, että jokainen Banach-avaruuksien vlinen surjektiivinen jatkuva lineaarioperaattori on avoin kuvaus.


title: Avoin ja suljettu kuvaus

text: Myös kompleksianalyysissä on tulos, joka tunnetaan nimellä "avoimen joukon lause". Sen mukaan jokainen ei-vakio holomorfinen funktio, joka on määritelty kompleksitason jollakin yhtenäisellä avoimella osajoukolla, on avoin kuvaus.


title: Avoin ja suljettu kuvaus

text: Alueen invarianssilause sanoo, että jatkuva ja lokaalisti injektiivinen kuvaus kahden "n"-ulotteisen moniston välillä on avoin kuvaus.


title: Jimi Jalonen

text: Jimi Jalonen (s. 21. huhtikuuta 1996 Riihimäki) on suomalainen jääkiekkopuolustaja, joka pelaa SM-liigajoukkue Mikkelin Jukureissa. Hän laukoo oikealta.


title: Jimi Jalonen

text: Jalonen on Riihimäen Kiekko-Nikkareiden kasvatti. Hän siirtyi C-juniori-ikäisenä Hämeenlinnan Pallokerhoon kaudeksi 2011–2012. Kauden 2012–2013 päätteeksi Jalonen voitti seurassa B2-nuorten Suomenmestaruuden. Kesken kauden 2013–2014 hän siirtyi HPK:n B-nuorista kasvattajaseuransa Nikkareiden A-nuorten Suomi-sarjajoukkueeseen. Kaudella 2014–2015 Jalonen debytoi miesten peleissä Nikkareiden II-divisioonajoukkueessa, jonka toiseksi paras pistemies hän oli Teemu Mikkosen jälkeen tehoilla 13+20=33. Jalonen sijoittui sarjan puolustajien pistepörssissä neljänneksi. Pudotuspeleissä hän oli Nikkareiden paras pistemies ja maalintekijä tehoilla 2+2=4.


title: Jimi Jalonen

text: Kaudeksi 2015–2016 Jalonen siirtyi Hämeenlinnan Pallokerhon A-nuoriin. Seuran SM-liigajoukkueessa hän esiintyi jo harjoituskaudella 2016–2017, mutta Jalonen teki liigadebyyttinsä kuitenkin 17. tammikuuta 2017 vieraissa Tapparaa vastaan. Hänet merkittiin HPK:n seitsemänneksi puolustajaksi ja Jalonen sai ottelussa jääaikaa 1.29 minuuttia. Hän pelasi kauden aikana kaksi SM-liigaottelua. Jalonen pelasi miesten pelejä myös kaksi Mestis-ottelua lainalla Lempäälän Kisassa. Hän pelasi suurimman osan kaudestaan HPK:n A-nuorissa, joiden varakapteenina Jalonen toimi ja oli joukkueen eniten maaleja tehnyt puolustaja seitsemällä osumallaan. Hän voitti kauden päätteeksi A-nuorten Suomenmestaruuden.


title: Jimi Jalonen

text: Jalonen siirtyi kaudeksi 2017–2018 vuoden mittaisella Mestis-sopimuksella Lempäälän Kisaan. Hän oli kauden loppuun asti pelanneista joukkueen tehokkain puolustaja tehoilla 6+16=22, joilla Jalonen jakoi koko sarjan puolustajien pistepörssin yhdeksännen sijan KeuPa HT:n Joona Ervingin kanssa. Hän pelasi kauden aikana myös kaksi SM-liigaottelua lainalla HPK:ssa.


title: Jimi Jalonen

text: Kaudeksi 2018–2019 Jalonen siirtyi vuoden mittaisella sopimuksella Mikkelin Jukureiden SM-liigajoukkueeseen. Hän teki liigauransa avausmaalin 31. lokakuuta 2018 ylivoimalla Rauman Lukkoa vastaan.


title: Jimi Jalonen

text: Jalosen isoveli Jesper on entinen alempien sarjojen hyökkääjä, joka toimii nykyään Suomi-sarjajoukkue HC Giantsin päävalmentajana. Veljesten isä Jukka Jalonen on meritoitunut jääkiekkovalmentaja, jonka saavutuksiin kuuluu mm. olympiapronssi (Vancouver 2010), maailmanmestaruus (2011), alle 20-vuotiaiden maailmanmestaruus (2016) sekä Suomenmestaruus (HPK 2006). Hän sai myös pelaajaurallaan tililleen kaksi SM-liigaottelua JyP HT:ssä kaudella 1985–1986.


title: Hymenochaetales

text: Hymenochaetales on sienilahko, johon kuuluu lähinnä kääpiä ja niiden kaltaisia lajeja, joilla ei ole erityisiä näkyviä yhteistuntomerkkejä. Ne voidaan kuitenkin yhdistää yhdeksi kladiksi DNA-tutkimusten avulla. Lahkoon kuuluu Hymenochaetaceae-heimo, jonka edustajia on Suomessa kymmeniä. Joskus on myös muun muassa otaraspikat ("Hyphodontia") sisältävä heimo Schizoporaceae luettu tähän heimoon, mutta esimerkiksi Tuomo Niemelä lukee 2016 ne Polyporales-lahkoon. Toisaalta on esitetty myös, että purppuranuijakas ("Alloclavaria purpurea") kuuluu Hymenochaetales-lahkon Repetobasidiaceae-heimoon.


title: Hymenochaetales

text: Suomessa tavattavia Hymenochaetales-lahkon kääpäsukuja ovat laajassa merkityksessä arinakäävät ("Phellinus"), kangaskäävät ("Coltricia"), kätkökäävät ("Inonotopsis"), kynsikäävät ("Trichaptum"), lepänkäävät ("Inonotus") sekä vaahterankäävät ("Oxyporus"), joissa näyttäisi erottuvan omaksi suvukseen vielä kuorikäävät ("Chaetoporus").


title: Danielle Campbell

text: Danielle Campbell (s. 30. tammikuuta 1995 Hinsdale, Illinois, Yhdysvallat) on yhdysvaltalainen televisio- ja elokuvanäyttelijä. Hänet tunnetaan rooleistaan Jessica Olsonina Disney Channelin elokuvassa "StarStruck" sekä Davina-noitana televisiosarjassa "Vampyyrien sukua".


title: Danielle Campbell

text: Campbell on kotoisin Hinsdalesta, Illinoisista. Hänen vanhempansa ovat Georganne ja John Campbell, ja hänellä on yksi nuorempi veli. Campbell löydettiin näyttelijäksi hiussalongista Chicagossa kun hän oli 10-vuotias.


title: Danielle Campbell

text: Campbellin debyytti näyttelijänä oli televisiosarjassa "Pako" vuonna 2006, jossa hän esiintyi viiden jakson mittaisessa roolissa. Hän oli mukana myös Build-A-Bear Workshopin mainoksessa. Campbell esiintyi ensimmäisen kerran valkokankaalla vuonna 2008 elokuvassa "The Poker House". Seuraavaksi hän sai ison roolin Disneyn elokuvasta "StarStruck", sekä vierailevan roolin sarjasta "Zeke and Luther". Vuodesta 2013 lähtien Campbell näytteli Davina-nimistä noitaa "Vampyyripäiväkirjojen" spin-off-sarjassa "Vampyyrien sukua" ("The Originals"). Hän oli mukana sarjassa kolmen tuotantokauden ajan vuoteen 2016 asti.


title: Danilo Petrucci

text: Danilo Carlo Petrucci (s. 24. lokakuuta 1990) on italialainen ratamoottoripyöräiljä. Hän kilpailee kaudella 2017 MotoGP -luokassa Pramac Racingin Ducatilla.


title: Danilo Petrucci

text: Syntynyt Terni:ssä, Petrucci aloitti kilpailemisen 1998 mini-trial ja mini-cross pyörillä, saavuttaen kansallisia palkintoja. Vuonna 2006 hän vaihtoi ratamoottoripyöräilyyn CBR600 Cup sarjaan, jossa hän saavutti paras tulokas tittelin. Vuonna 2007 Petrucci kilpaili Yamaha R6 Cup:ssa ja teki joitakin esiintymisiä Euroopan Superstock 600 Championship sarjassa. Hänen runner-up asema R6 Cup myönsi hänelle virallista tukea Yamaha Motor Italia seuraavaa kauteen. Vuonna 2008 Petrucci osallistui hänen ensimmäiseen kansainväliseen kauteen Euroopan Superstock 600 mestaruus sarjassa, saavutten 2 paalupaikkaa ja seitsemännen sijan lopullisissa sijoituksissa. Vuonna 2009 hän voitti kolme kisaa ja ansaitsi neljännen sijan Euroopan mestaruus sarjassa; samalla kaudella hänestä tuli takaa-ajaja Italian Superstock 1000-mestaruus sarjassa ja voitti alle 23-luokassa. Vuonna 2010 Petrucci tuli FIM Superstock 1000 Championship sarjaan ajaen Pedercini tiimissä, kilpaillen myös Italian Superbike Championship:ssä. Jälkimmäisessä mestaruudessa, hän sijoittui lopulta kolmanneksi ja voitti alle 25-luokassa tittelin. Vuonna 2011 hän kilpaili jälleen FIM Superstock 1000 Championship:ssä, ajoi Ducati 1098R:ää, Barni Racing Team:ssä. Neljä voittoa ja kuusi paalupaikkaa, hän lopetti kauden toisena Davide Giugliano jälkeen. Hän myös osallistui Italian Superstock 1000 mestaruuteen, voittaen mestaruuden.


title: Danilo Petrucci

text:
Petrucci liittyi Ioda Team:iin MotoGP-luokkaan vuonna 2012, ajaen Claiming Rule Teams (CRT) moottoripyörää, jossa on in-house-Ioda alusta ja Aprilia RSV4 moottori. Tiimi vaihtoi käyttäen Suter runko ja BMW: n moottorit kauden puolivälissä. Petrucci valmis 19. kaiken kaikkiaan mestaruus ja 7. CRT-luokan kanssa 27 pistettä.
Ioda jatkoi Suter/BMW koneet ja laajentaneet MotoGP-tiimin alalla, kaksi polkupyörää vuonna 2013, Lukáš Pešek kuin toinen ratsastaja. Petrucci valmis 17. yleinen mestaruuden ja 5. CRT-luokan kanssa 26 pistettä.
Petrucci jäi Ioda vuoden 2014 kausi, mutta joukkue putosi takaisin ykkösen mestaruuden ja palasi Aprilia koneet. Petrucci kärsinyt murtunut ranne crash aikana warm-up istuntoon espanjan Grand Prix klo Jerez. Michel Fabrizio korvata Petrucci kierroksilla 6 ja 7. Petrucci palasi hollannin TT at Assen. Petrucci lopulta sijoittui 20 yleistä mestaruuden ja 5. Avoimessa luokassa, jossa on 17 pistettä.
1. lokakuu 2014, se oli ilmoittanut, että Petrucci jättäisi Ioda joukkue ja siirtyä Pramac Racing kanssa kahden vuoden sopimuksen, alkaen 2015 kausi. Hän korvasi Andrea Iannone, joka muutti tehtaan Ducati Joukkue. Petrucci otti hänen ensimmäinen podium finish at Britannian Grand Prix - elokuussa. Käynnistyksen jälkeen 18-verkkoon, Petrucci liikkui jotta märissä olosuhteissa, ja lopulta sijoittui toiseksi takana Valentino Rossi.
Hän jäi neljän ensimmäisen kilpailuista sen jälkeen, kun kärsimys rikki käsi pre-season testaus kaatua milloin Phillip Island. Palatessaan hän jälleen loisti märissä olosuhteissa aikana hollannin TT , jossa hän nopeimman kierroksen ja lyhyesti johti ennen kisaa oli lakannut (hän lopulta eläkkeelle, jossa on sähköinen vika).


title: Luca Marini

text: Luca Marini (s. 10. elokuuta 1997 Urbino) on italialainen ratamoottoripyöräilijä. Hän on äidin puolelta velipuoli Valentino Rossille.


title: Luca Marini

text: Marini teki hänen ensiesiintymisensä Moto3 sarjassa vuonna 2013 San Marinon ja Riminin rannikolla Grand Prix:ssä villikortin kuskina, pääsemättä maaliin. Vuonna 2015 hän sai toisen villikortin samassa paikassa, tällä kertaa Moto2-luokan kanssa Pons Racing Junior Team:ssä, sijoittuen kisassa sijalle 21.


title: Luca Marini

text: Vuodelle 2016 Marini oli allekirjoittanut Forward Team:n sopimuksen kilpailla koko ajan samassa luokassa, hän sai hänen ensimmäiset Grand Prix pisteet Qatarissa, jossa hän sijoittui 10:ksi ja hänen paras tulos Saksasta, jossa hän oli 6:s.


title: Keeping Up with the Joneses

text: Keeping Up with the Joneses on vuonna 2016 ensi-iltansa saanut yhdysvaltalainen humoristinen toimintaelokuva, jonka on ohjannut Greg Mottola.


title: Keeping Up with the Joneses

text: Naimisissa olevat Jeff ("Zach Galifianakis") ja Karen Gaffney ("Isla Fisher") asuvat rauhallisessa lähiössä kahden lapsensa kanssa, kunnes naapuriin muuttaa uusi pariskunta. He alkavat pian epäillä uusien liian täydellisten naapureiden, Dan ("Matt Walsh") ja Meg Craverstonin ("Gal Gadot") olevan vakoojia.


title: Keeping Up with the Joneses

text: Maaliskuussa 2014 kerrottiin Greg Mottolan ohjaavan Michael LeSieurun käsikirjoittaman elokuvan.


title: Keeping Up with the Joneses

text: Kuvaukset aloitettiin 20. huhtikuuta 2016 Atlantassa.


title: Keeping Up with the Joneses

text: Keeping Up with the Joneses on saanut heikon vastaanoton kriitikoilta. Rotten Tomatoes-sivustolla sen arvosana on 19 % (4,4/10). Metacritic antoi sille arvosanaksi 34/100. CinemaScoren käyttäjien kirjainarvosana elokuvalle oli B- .


title: AMosaic

text: AMosaic on AmigaOS:lle julkaistu versio NCSA:n Mosaic-selaimesta ja se oli ensimmäinen graafinen selain Amigalle. Ensimmäinen versio on julkaistu 25. joulukuuta 1993. Kehittäjä on Michael Fischer.


title: AMosaic

text: AMosaic oli Amiga World lehden kansikuvassa maaliskuussa 1995.


title: AMosaic

text: Amiga-version käyttöliittymä on tehty Magic User Interface (MUI) kirjaston avulla, joka mahdollistaa käyttöliittymän muokkaamisen mukaan lukien fontit, värit ja taustat.


title: AMosaic

text: Selain tukee Amigan datatyyppimekanismia kuvaformaattien käsittelyyn. Selaimessa on tuki Amigan ohjelmien väliselle ARexx-kommunikaatiolle.


title: AMosaic

text: Runtime-kirjastojen käytöllä selain tukee kahta eri TCP/IP toteutusta (AS225 ja AmiTCP) sekä DNET kommunikointia.


title: Chapter V

text: Chapter V voi viitata seuraaviin:


title: Russki vestnik

text: Russki vestnik (, ”Venäjän sanansaattaja”) oli Helsingissä huhti-toukokuussa 1918 ilmestynyt venäjänkielinen sanomalehti.


title: Russki vestnik

text: Lehteä julkaisi Neuvosto-Venäjän Suomen diplomaattiedustajakseen nimeämä entinen Viaporin komendantti Konstantin Kovanko. Sen toimittajana työskenteli aikaisemmin "Russki golos" -lehteä toimittanut Helsingin yliopiston venäjän kielen ja kirjallisuuden professori Konstantin Arabažin. Taustastaan huolimatta "Russki vestnik" ei toiminut bolševikkien äänitorvena, eikä sitä ilmeisesti ollut sellaiseksi tarkoitettukaan.


title: Russki vestnik

text: Seitsemän kertaa viikossa ilmestynyt lehti lakkasi, kun Suomen viranomaiset pidättivät Kovankon. Kesäkuussa sen tilalle perustettiin uusi lehti "Russki listok".


title: Russki listok

text: Russki listok (, ”Venäjän lehti”) oli Helsingissä vuosina 1918–1919 ilmestynyt venäjänkielinen sanomalehti.


title: Russki listok

text: "Russki vestnikin" lakkauttamisen jälkeen Helsingin yliopiston venäjän kielen ja kirjallisuuden professori Konstantin Arabažin perusti kesäkuussa 1918 uuden lehden. Kuudesti viikossa ilmestynyt "Russki listok" ei vielä ollut varsinainen emigranttilehti, vaan se oli tarkoitettu Suomessa ennestään asuneelle venäläisväestölle. "Russki listok" ja Andrei Igelströmin toimittama "Severnaja žizn" yhdistettiin maaliskuussa 1919 "Russkaja žizn" -nimiseksi lehdeksi.


title: Tarton taidemuseo

text: Tarton taidemuseo on Viron valtion omistama taidemuseo Tartossa. Se on perustettu vuonna 1940 paikallisen taidekoulun Pallaksen aloitteesta.


title: Tarton taidemuseo

text: Pääkokoelmassa on 1700-luvulta alkaen virolaisten ja ulkomaalaisten taiteilijoiden teoksia, jotka liittyvät tavalla tai toiselle Viroon. Kokoelmassa on 23 000 näyttelyesinettä. Museo pitää vaihtuvia näyttelyjä omien kokoelmien töistä ja näyttelyjä yhteistyössä virolaisten ja ulkomaisten museoiden ja gallerioiden kanssa. Näyttelyt järjestetään Raatihuoneentorin varrella olevassa historiallisessa Barclay de Tollyn talossa.


title: Tarton taidemuseo

text: Jotkut viime vuosien nykytaiteen näyttelyt ovat synnyttäneet runsaasti julkista taiteen ansioista ja rajoista. Ristiriitaisin on ollut vuonna 2012 järjestetty näyttely "MÖH? FUI! ÖÄK! OSSA! VAU!", jossa oli esillä Viron taiteen skandaalimaisimpia töitä vuoden 1990 jälkeen, sekä vuonna 2012 järjestetty näyttely "Minu Poola. Mäletamisest ja unustamisest" (Minun Puolani. Muistoja ja unohdusta) vuonna 2015, jossa oli esillä holokausti-aiheista puolalaista nykytaidetta.


title: Tarton taidemuseo

text: Tarton taidemuseoa on johtanut vuodesta 2013 Rael Artel, joka on aiemmin ollut itsenäinen kuraattori ja galleristi.Taideyhdistys Pallas perusti 1918 Taidekorkeakoulu Pallaksen, jolla oli myöhemmin keskeinen osa paikallisessa taidekoulutuksessa. Kahdenkymmenen vuoden kuluttua taideyhdistys Pallaksen perustamisesta päätettiin perustaa museo, ja 17. marraskuuta 1940 Tarton kaupunki teki päätöksen museon perustamisesta. Sen paikaksi tuli Suurturg 3 (nyk. Raekoja Square, 3). Kesällä 1941 Valtion kansatieteellinen museo (nyk. Viron kansallismuseo) antoi museolle 1900-luvun taidekokoelmansa.


title: Tarton taidemuseo

text: Sodan aikana museo jouduttiin siirtämään useita kertoja. Kriittisin tilanne oli 1943, jolloin kokoelman sijaintitalo Lai 17:ssä romahti pommituksessa. Suurin osa kokoelmasta kuitenkin pelastui. Usean muuton jälkeen museo siirtyi 1946 Vallikraavi 14:ssä olevan rakennuksen kahteen kerrokseen. Ajan myötä rakennusta on kunnostettu vastaamaan museon tarpeita. Alun perin rakennuksessa oli sekä varastotilaa että näyttelysaleja, mutta 1999 rakennus päätettiin sulkea yleisöltä, jotta kasvava kokoelma olisi paremmin turvassa. Nykyisin siinä rakennuksessa on varasto, hallinto, virkailijoiden toimitilat, entistämispaja, kirjasto ja arkistot.


title: Tarton taidemuseo

text: Tarton taidemuseon käytössä on vuodesta 1988 ollut myös Vino talo eli Barclay de Tollyn talo.


title: Tarton taidemuseo

text: Tarton taidemuseolla on kaksi yksittäisen taiteilijan erikoismuseota, Anton Starkopfin (1972–1997) museo Tartossa ja Eduard Kutsarin (1971-2012) museo Elvassa.


title: Tarton taidemuseo

text: Museota on johtanut vuodesta 2013 Rael Artel. Hän on aiemmin ollut itsenäinen kuraattori ja työskennellyt Virossa ja ulkomailla kansainvälisen nykytaiteen parissa. Rael Artel on työskennellyt vierailevana kuraattorina Kumun taidemuseossa Tallinnassa ja Lodzin taidemuseossa Puolassa. Hän jatkaa uudella sopimuksella vuodesta 2016 alkaen.


title: Tarton taidemuseo

text: Tarton taidemuseon näyttelytilat ovat vuodesta 1988 olleet niin sanotussa Vinossa talossa Raekoja Plats 18:ssa. Vuonna 1793 rakennettu talo kuului Barclay de Tollyn aatelisperheelle. Vino talo on saanut nimensä siitä, että vuosien mittaan se on kallistunut toiselle puolelle vinoon perustusten erilaisten materiaalin vuoksi. Puolalaisten asiantuntijoiden entistämisen ansiosta kallistuminen on saatu pysähtymään


title: Tarton taidemuseo

text: Talossa on kolme kerrosta vaihtuville näyttelyille, opetushuoneelle ja kirjakaupalle.


title: Tarton taidemuseo

text: Museon kokoelman perustana ovat Pallas-taideyhdistyksen 133 taiteilijan teokset. Luettelon ensimmäinen teos oli Ida Anton-Agun "Interior". Taideyhdistys Pallaksen perintö on tärkeä osa kokoelmaa. Siihen kuuluu teoksia Nikolai Triikiltä, Konrad Mägiltä, Ado Vabbelta, Aleksander Vardilta, Karin Lutsilta ynnä muilta.


title: Tarton taidemuseo

text: Pallaksen taiteilijoiden töiden lisäksi museossa on töitä 1800-luvun merkittävimmiltä virolaisilta taiteilijoilta, kuten Johann Köhler (kansallisen heräämisen kausi) ja Julie Wilhelmine Hagen-Schwartz (baltiansaksalaiset).


title: Tarton taidemuseo

text: Museon kokoelmissa on myös teoksia merkittäviltä venäläisiltä ja muunmaalaisilta taiteilijoilta. Venäläistä koulukuntaa edustavat muun muassa Ivan Aivazovski, Ivan Šiškin, Maximilian Vološin, Konstantin Somov, Mihail Larionov ja Natalja Gontšarova.


title: Tarton taidemuseo

text: Museon kokoelmissa on kaikkiaan noin 23 000 taideteosta. Kokoelmat koostuvat maalauksista, piirroksista, grafiikasta, veistoksista ja nykytaiteesta (valokuvaus, videotaide, performanssitaide, äänitaide, installaatiot). Kokoelmiin voi tutustua museon verkkosivulla MUIS.


title: ISA (täsmennyssivu)

text: ISA voi tarkoittaa seuraavia asioita:


title: Weitek

text: Weitek Corporation oli mikropiirejä suunnitteleva yritys, jonka tunnetuimmat tuotteet olivat matematiikkasuorittimia (FPU). Suorittimia käytettiin mm. Sun Microsystemsin ja SGI:n työasemissa.


title: Weitek

text: Yrityksen perustivat Inteliltä lähteneiden insinöörien joukko vuonna 1981.


title: Weitek

text: Rockwell-yhtiö (nyk. Conexant) osti konkurssiin ajautuneen Weitekin.Yhtiön matematiikkasuoritin oli hyvin suorituskykyinen aikanaan:


title: La Celestina

text: La Celestina on vuonna 1996 ensi-iltansa saanut Gerardo Veran ohjaama espanjalainen eroottinen draamaelokuva, jonka pääosissa ovat Penélope Cruz, Juan Diego Botto, Maribel Verdú ja Terele Pávez.


title: La Celestina

text: "La Celestina" perustuu Fernando de Rojasin romaaniin, Espanjan kirjallisuuden merkkiteokseen "Celestina" ("Tragicomedia de Calisto y Melibea" tai "La Celestina") vuodelta 1499. Romaanin pohjalta Gerardo Vera ja Rafael Azcona tekivät sovituksen, josta Azcona laati elokuvan käsikirjoituksen. Francisco Rico oli tekemässä käsikirjoituksen dialogia. Andrés Vicente Gómez oli elokuvan tuottajana. Elokuva sai seitsemän Goya-ehdokkuutta.


title: La Celestina

text:
Nuori aatelismies Calisto (Juan Diego Botto) rakastuu rikkaan kauppiaan tyttäreen Melibeaan (Penélope Cruz), joka ei vastaa hänen tunteisiinsa. Caliston palvelija Sempronio (Nancho Novo) ehdottaa avuksi velhotar Celestinaa (Terele Pávez), joka voisi auttaa Calistoa voittamaan Melibean rakkauden. Caliston toinen palvelija, Pármeno (Jordi Mollà), on kuitenkin epäluuloinen Celestinaa kohtaan, sillä hän tietää velhottaren temput. Celestina auttaa Calistoa, joka kiitollisena antaa velhottarelle vaivannäöstä arvokkaan palkkion. Kun Sempronio ja Pármeno kuulevat tästä, he tulevat kateellisiksi ja yrittävät saada Celestinalta heidän ”osuutensa” palkkiosta, sillä heidän mielestään hekin auttoivat Calistoa siinä missä Celestinakin. Kun Celestina kieltäytyy antamasta Caliston palvelijoille minkäänlaisia osuuksia, Sempronio ja Pármeno murhaavat hänet. Celestinan ystävät vannovat kostaa hänen murhansa, mutta he syyttävät murhaajaksi Calistoa eikä hänen viheliäitä palvelijoitaan.
"La Celestinan" kuvaukset alkoivat 2. lokakuuta 1995 ja päättyivät 1. joulukuuta 1995. Elokuva kuvattiin Espanjassa Madridin, Kastilia- La Manchan ja Extremaduran itsehallintoalueilla. Madridissa elokuvaa kuvattiin Nuevo Baztánin kunnassa, Kastilia- La Manchassa Escalonan ja Lupianan kunnissa ja Extremadurassa Cáceresin kaupungissa sekä Trujillon kunnassa. Elokuvan tuotantoyhtiöinä olivat Lolafilms ja Sociedad General de Televisión (Sogetel). Elokuvan tuottamiseen osallistuivat myös Canal+ España ja Sogepaq. "La Celestinan" budjettina oli noin 250 miljoonaa pesetaa.


title: La Celestina

text: "La Celestina" sai ensi-iltansa Espanjassa 8. marraskuuta 1996 ja oli Sogepaq Distribuciónin teatterilevittämä. Elokuva tuotti Espanjassa 1 393 595 euron lipputulot.


title: Karikko

text: Karikko voi tarkoittaa seuraavia:


title: Svartå

text: Svartå, Svartån tai Svartsån voi tarkoittaa seuraavia:


title: Jarno Limnéll

text: Jarno Ilmari Limnéll (s. 1973) on Aalto-yliopiston kyberturvallisuuden työelämäprofessori (Professor of Practice). Hän toimii myös Tampereen teknillisen yliopiston kyberturvallisuuden dosenttina. Koulutukseltaan hän on sotatieteiden tohtori, valtiotieteiden maisteri ja upseeri (majuri evp. ). Limnéll kehittää strategiasilmäänsä shakin peluulla.


title: Lamminjärvi (Vesilahti)

text: Lamminjärvi on kuivatettu järvi Pirkanmaalla Vesilahden Onkemäellä, joka kuuluu Kokemäenjoen vesistössä Vanajaveden–Pyhäjärven alueen Koskenjoen valuma-alueeseen. Lamminjärvi kuivatettiin suoksi ja pelloksi hiljalleen 1900-luvun alkupuoliskon aikana.


title: Lamminjärvi (Vesilahti)

text: Vuoden 1855–1856 Kalmbergin kartastossa järvi piirrettiin saman kokoiseksi kuin esimerkiksi Sarvijärvi ja se sijaitsi keskellä suota. Kartassa ei ole Lamminjärven nimeä, muuta siihen oli piirretty Inhanoja laskuojaksi ja nykyinen Pussimäenoja, joka laskee Iso Arajärvestä, on vain pienempi sivuhaara. Se on piirretty vielä vuoden 1922 Tampereen taloudellisessa kartassa järvenä, jonka nimi kirjoitettiin siinä ”Lammijärvi”. Lamminjärven lyhyt laskuoja laski Hirvijärveen, jonka vedenpinta on voinut olla samalla korkeudella Lamminjärven kanssa. Vuoden 1959 peruskartassa järven avovesi on kuivunut märäksi suoksi. Suon läpi kulkee kapea oja, jota on vuoden 1980 kartassa merkitty huomattavasti leveämpänä ja suorempana Myllykoskesta Hirvijärveen asti. Vuoden 1993 kartassa näkyy, kuinka entisen järven rantapeltoja on annettu joutamaaksi Tervakorven kohdalla ja siitä ojan yli pohjoisessa.


title: Pelien heuristiikat

text: Pelien heuristiikat ovat sovellussuunnittelusääntöjä, joiden avulla voidaan arvioida pelien pelattavuutta ja löytää erilaisia käytettävyysongelmia. Pelien heuristiikat ovat luotu pelien suunnittelun, toteutuksen ja arvioinnin avuksi. Pelien heuristiikkoja arvioidaan asiantuntijamenetelmällä.


title: Pelien heuristiikat

text: Peleille on luotu kattava valikoima erilaisia heuristiikkoja, joita voidaan käyttää työkaluina pelien pelattavuuden arvioinnissa. Livingstonin, Mandrykin ja Stanleyn mukaan: ”Heuristiset periaatteet ovat usein suunniteltu yleistettäväksi erilaisille sovelluksille, mutta ne eivät ota huomioon pelityyppien, pelien ohjaustapojen ja pelien käyttöliittymien erilaisuuksia. Pelien kirjavuus on osoitus luovuudesta, mutta johtaa myös suureen määrään käytettävyysvaatimuksia, joten tietyt heuristiikat eivät välttämättä sovellu kaikkiin peleihin".


title: Pelien heuristiikat

text: Videopelien heuristiikkoja on luotu ainakin 1980-luvulta lähtien, todennäköisesti jo aiemmin. Yhden varhaisimmista nimenomaan digitaalisia pelejä koskevista heuristiikkamalleista teki pro gradu -työnään Melissa Federoff (2002). Federoff nostaa esille Malonen yrityksen tuottaa ensimmäisiä peliheuristiikkoja: ”Ohjelmistoille on löydetty heuristiikkoja (Nielsen), mutta sikäli kuin havaintoni pitävät paikkansa, vain T.W. Malone on yrittänyt kehittää heuristiikkoja nimenomaan pelien omalaatuista ohjelmistokategoriaa varten."


title: Pelien heuristiikat

text: Tutkimuksessaan Thomas W. Malone mm. esittelee, miten yksinkertaiseen tikanheittopeliin voidaan rakentaa erilaisia käyttöliittymiä. Malone arvioi samalla pelien hauskuutta kolmen eri perusteen mukaan: haaste, fantasia ja mielenkiintoisuus.


title: Pelien heuristiikat

text: Paavilainen kutsuu Federoffin työtä ”ensimmäiseksi moderniksi videopelispesifiseksi heuristiikkamalliksi, johtuen sen rakenteesta ja suunnittelumetodista (kirjallisuuskatsaus ja empiirinen tutkimus)”.


title: Pelien heuristiikat

text: Tänä päivänä heuristiikkamalleja on useita. Eräs suosittu malli on Heuristic Evaluation of Playability (HEP)-mallin päivitetty ja paranneltu versio Heuristics of Playability (PLAY) vuodelta 2009. PLAY on kehitetty kolmea peligenreä varten: reaaliaikainen strategiapeli, ensimmäisen persoonan ammuntapeli ja toimintaseikkailu. Täten malli ei kata kaikkia digitaalisten pelien genrejä. Paavilainen on esittänyt kritiikkiä useita muita malleja kohtaan. Hänen mukaansa mm. Federoffin mallissa ja HEP-mallissa on puutteita validoinnin saralla, eikä HEP-mallin heuristiikoista osa sovellu heuristiseen arviointiin.


title: Pelien heuristiikat

text: Digitaalisten pelien saralla heuristiikkoja on luotu konsoli- ja tietokonepelien lisäksi myös mobiili- ja moninpelimobiilipelejä varten. Heuristic Evaluation for Games: Usability Principles for Video Game Design


title: Kortejärvi (Vesilahti)

text: Kortejärvi eli nykyään kartalla Kortejärvenletto on kuivatettu järvi Pirkanmaalla Vesilahden Kahnassa, joka kuuluu Kokemäenjoen vesistössä Vanajaveden–Pyhäjärven alueen Koskenjoen valuma-alueeseen. Kortejärvi kuivatettiin suoksi ja pelloksi 1910-luvulla tai sitä ennen.


title: Kortejärvi (Vesilahti)

text: Vuoden 1855–1856 Kalmbergin kartastossa järven nimi kirjoitettiin ”Kortetjärvi”. Siihen laski etelästä Karstunoja, joka on vieläkin Karstunjärven laskuoja, ja lännestä Onkemäenjärven laskuoja. Kortetjärven ympärillä oli laajat niityt, mutta joitakin peltoja oli raivattu Karstunojan suunnalta. Järvi oli muuten autio. Vuoden 1922 Tampereen taloudellisessa kartassa järveä ei enää näy. Se on kuivatettu suoksi ja pelloksi, jonka matalimpaan kohtaan on avattu Koskenjoelle uusi uoma. Karstunoja käännettiin yhteen uusista kuivatusojista, joka yhtyy suoraan Koskenjokeen. Syntynyttä vetistä suota kutsuttiin vuoden 1959 peruskartassa Kortejärvenletoksi (letto on suo). Osittain järven pohjaa ja ympäröivää suota olivat myös Mustiaiskorpi, Kahnalankorpi ja Kieliö. Vuoden 1976 kartassa Kortejärvenletto sekä Kahnalankorven länsireunaa ja pohjoisreunaa on raivattu pelloksi. Vuoden 1992 kartassa pohjoisimmat palstat Koskenjoen eteläpuolella ei ollut enää suota, vaikka ne eivät vielä olleet raivattu pelloiksi.


title: Jussi Tuulensuu

text: Jussi Tuulensuu on suomalainen toimittaja, joka toimii Aamulehden vastaavana päätoimittajana. Hän oli lehden päätoimittaja vuodesta 2015 ja vt. vastaava päätoimittaja syksystä 2017.


title: Jussi Tuulensuu

text: Tuulensuu opiskeli Tampereen yliopistossa pääaineenaan tiedotusoppi. Opiskeluaikanaan hän toimi ylioppilaslehti Aviisin päätoimittajana vuosina 2000–2003. Tuulensuu on työskennellyt muun muassa Sanoma Media Finlandin aikakauslehtien ulkoasupäällikkönä, Kauppalehti Option ulkoasuvastaavana ja toimitussihteerinä, Journalisti-lehden AD:na sekä Aamulehden taittavana toimittajana. Lisäksi hän on toiminut konsulttina useissa lehtiuudistuksissa.


title: Brujas

text: Brujas on vuonna 1996 ensi-iltansa saanut Álvaro Fernández Armeron ohjaama ja käsikirjoittama espanjalainen draamakomediaelokuva, jonka pääosia näyttelevät Penélope Cruz, Ana Álvarez ja Beatriz Carvajal.


title: Brujas

text: "Brujasin" kuvaukset alkoivat 23. elokuuta 1995 ja päättyivät 30. syyskuuta 1995. Elokuva kuvattiin Madridissa, Espanjassa, ja sen tuotantoyhtiöinä olivat Canal+ España, Enrique Cerezo Producciones Cinematográficas ja Televisión Española. Elokuvan tuottajana oli Enrique Cerezo. "Brujas" sai ensi-iltansa Espanjassa 18. huhtikuuta 1996 ja oli Líder Filmsin teatterilevittämä. Elokuva tuotti Espanjassa 342 743 euron lipputulot.


title: Brujas

text: "Brujas" kertoo kolmesta eri-ikäisestä espanjalaisnaisesta. Patricia (Penélope Cruz) on 17-vuotias, joka harhailee ympäriinsä ja etsii tiettyä miestä. 27-vuotias Sol (Ana Álvarez) on ovelta ovelle kulkeva myyjä, joka on taloudellisessa ahdingossa ja heitetty ulos asunnostaan. Virginia (Beatriz Carvajal) on keski-ikäinen kotirouva, joka päättää aloittaa uuden elämän. Patricia, Sol ja Virginia viettävät hyvin ainutkertaisen vuorokauden yhdessä.


title: Inkeri Numminen

text: Inkeri Numminen (27. tammikuuta 1938 Rantasalmi – 25. toukokuuta 1995 Helsinki) oli suomalainen toimittaja ja Mannerheimin lastensuojeluliiton tiedotuspäällikkö. Hän sai vuonna vuonna 1978 Tiedonjulkistamispalkinnon kirjasta "Vammainen lapsi – anna minun olla ihminen".


title: Inkeri Numminen

text:
Palkintoperusteissa kirjaa arvioidaan:
Mannerheim lastensuojeluliiton tiedotuspäällikkönä ollessaan Numminen vaikutti lapsen asemaa eri puolilta valottavan lapsiraporttisarjan monipuolisuuteen. Sitä ennen hän työskenteli toimittajana ensin Viikkosanomissa ja siirtyi 1960-luvun lopulla Me Naisiin.


title: Inkeri Numminen

text: Numminen oli 1980-luvun alussa Helsingin kaupunginvaltuustossa yhden kauden sosialidemokraattisena valtuutettuna..


title: Severnaja žizn

text: Severnaja žizn (, ”Pohjolan elämä”) oli Helsingissä vuosina 1918–1919 ilmestynyt venäjänkielinen sanomalehti.


title: Severnaja žizn

text: Marraskuussa 1918 aloittanut "Severnaja žizn" oli Suomen ensimmäinen varsinainen emigranttilehti. Sen tehtävänä oli yhdistää kaikki Venäjältä paenneet bolševismin vastaiseen taisteluun. Lehden toimittajina työskentelivät Helsingin yliopiston kirjaston slaavilaisen osaston hoitaja Andrei Igelström ja Pietarista paennut vasemmistolainen kirjallisuudentutkija ja lehtimies Jevgeni Ljatski. Julkaisijana ja toimittajana mainitaan myöhemmin myös T. F. Strandberg ja toimituskunnan jäseninä I. Karatajev, K. Luginin ja Viljo Mansikka. Lehti ilmestyi aluksi kahdesti tai kolmesti ja vuoden 1919 alusta lähtien kuudesti viikossa.


title: Severnaja žizn

text: "Severnaja žizn" ja Konstantin Arabažinin toimittama "Russki listok" yhdistettiin maaliskuussa 1919 "Russkaja žizn" -nimiseksi lehdeksi.


title: Vadim Krasnoselski

text: Vadim Nikolajevitš Krasnoselski (, mold. Вадим Николаевич Красносельский, , , s. 14. huhtikuuta 1970 Dahuria, Venäjän SFNT, Neuvostoliitto, nykyinen Venäjä) on Transnistrian nykyinen presidentti.


title: BMW 3-sarja (E90)

text: BMW E90 on BMW 3-sarjan viidennen sukupolven malli, jota valmistettiin vuosina 2004–2013. Se korvasi edeltäneen E46-mallin, ja seuraajaksi tuli F30, jonka coupé-, fastback- ja cabriolet-korimallit tunnetaan omana 4-sarjana (F32).


title: BMW 3-sarja (E90)

text:
BMW E90 -mallin valmistus alkoi vuoden 2004 joulukuussa. Noin 60 prosenttia auton osista on yhteisiä 1-sarjan (E87) kanssa. Ensimmäisenä markkinoille esiteltiin neliovinen sedan keväällä 2005, ja farmarimalli Touring saapui saman vuoden syksyllä. Sen 460-litrainen tavaratila oli täysin samankokoinen kuin sedanissa. Coupé esiteltiin syksyllä 2006 ja kovakattoinen avomalli keväällä 2007. E90-sukupolven coupé- ja cabriolet-korimallit poikkeavat aiempia 3-sarjalaisia enemmän sedanista ja farmarista. Esimerkiksi etu- ja takavalot on muotoiltu eri tavalla.
Vuoden 2005 Euro NCAP -kolaritestistä BMW E90 sai tulokseksi täydet viisi tähteä.


title: BMW 3-sarja (E90)

text: Sedan- ja farmarimallit saivat syksyllä 2008 kasvojenkohotuksen, johon kuului uudenmalliset puskurit ja takavalot sekä leveämpi etusäleikkö. Coupé ja cabriolet puolestaan uudistuivat keväällä 2010.


title: BMW 3-sarja (E90)

text: Mallisarjaa alettiin korvaamaan asteittain vuodesta 2011 alkaen uudella F30-mallilla. Sedanien tuotanto päättyi vuoden 2011 lopulla, farmarin keväällä 2012, coupén kesällä 2013 ja lopulta myös cabrioletin saman vuoden syksyllä.


title: BMW 3-sarja (E90)

text: Urheilumalli BMW M3 esiteltiin konseptina Geneven autonäyttelyssä keväällä 2007, eikä saman vuoden syksyllä Frankfurtissa esitelty tuotantomalli juurikaan eronnut siitä. Ensimmäinen M3-malli oli coupé, neliovinen sedan ja cabriolet täydensivät mallistoa keväällä 2008. Sedan-korisen M3:n keulailme oli perusmalleista poiketen samanlainen kuin coupéssa.


title: BMW 3-sarja (E90)

text: Moottorina M3-malleissa oli 4,0-litrainen V8, jonka teho on 420 hevosvoimaa. Voimansiirtona oli joko kuusivaihteinen manuaalivaihteisto tai seitsenportainen M DCT -kaksoiskytkinvaihteisto.


title: Put (lehti)

text: Put (, ”Tie”) oli Helsingissä vuosina 1921–1922 ilmestynyt venäjänkielinen sanomalehti.


title: Put (lehti)

text: Helmikuussa 1921 aloittanut "Put" oli puolueettomaksi ilmoittautunut päivälehti, joka käsitteli etupäässä Neuvosto-Venäjän tapahtumia. Sen ideologinen tausta liittyy Smena veh -liikkeeseen, joka kannatti venäläisemigranttien paluuta kotiin ja osallistumista isänmaansa jälleenrakentamiseen. Samanhenkiset lehdet perustettiin lähes samanaikaisesti Riikaan ja Berliiniin, ja emigranttilehdistössä niitä kaikkia syytettiin neuvostohallituksen äänitorviksi.


title: Put (lehti)

text: Kuudesti viikossa ilmestyneen "Putin" vastaaviksi toimittajiksi ilmoitettiin Paul Leontjeff ja K. I. Šarin. Varsinainen päätoimittaja oli kuitenkin Nikolai Iordanski. Lehti lakkasi ilmestymästä tammikuussa 1922, kun Suomen viranomaiset karkottivat maasta vakoilijoiksi epäillyn Iordanskin ja kaksi muuta lehden toimittajaa.


title: Plasco-rakennus

text: Plasco-rakennus (myös nimellä "Plasko", ) oli Iranin pääkaupunkiin Teheraniin vuonna 1962 valmistunut 15-kerroksinen asuin- ja toimistorakennus. Se syttyi palamaan ja romahti 19. tammikuuta 2017. Onnettomuudessa menehtyi tulipaloa sammuttaneita palomiehiä. Talon nimi juontuu sen rakennuttajan Habib Elghanianin omistamasta muovialan yhtiöstä.


title: Joseph Stadler

text: Joseph Francis Stadler (12. kesäkuuta 1880 Cleveland – 25. helmikuuta 1950 Temple City) oli yhdysvaltalainen yleisurheilija ja olympiamitalisti.


title: Joseph Stadler

text: Stadler osallistui olympialaisiin kerran, vuonna 1904 St. Louisissa. Hän saavutti kisoista hopeaa vauhdittomasta korkeushypystä tuloksella 1,44 metriä ja pronssia vauhdittomasta kolmiloikasta tuloksella 9,60 metriä.


title: Vegaanihaaste

text: Vegaanihaaste on Suomessa vuosittain tammikuussa järjestettävä kampanja, jonka osallistujat kokeilevat vegaaniruokavaliota kuukauden ajan. Vuonna 2017 kampanja järjestetään neljättä kertaa, ja mukana ovat tällöin muiden muassa Jari Sarasvuo, Maija Vilkkumaa ja Vilma Alina. Tammikuun lopussa järjestetään Suomen ensimmäiset vegaanimessut.


title: Vegaanihaaste

text: Vegaanihaasteen järjestäjät ovat Vegaaniliitto ja Oikeutta eläimille. Vegemessujen tuottaja on Suvi Auvinen.


title: Leena Malkki

text: Leena Malkki on suomalainen terrorismin tutkija ja yliopistonlehtori. Hän työskentelee Eurooppa-tutkimuksen verkostossa Helsingin yliopiston Valtiotieteellisessä tiedekunnassa. Hän on koulutukseltaan valtiotieteiden tohtori ja filosofian maisteri. Hän on historioitsija ja politiikan tutkija ja on erikoistunut terrorismiin ja poliittiseen väkivaltaan. Hän on työskennellyt vierailevana tutkijana Leidenin yliopistossa.


title: Russkaja žizn

text: Russkaja žizn (, ”Venäjän elämä”) oli Helsingissä vuonna 1919 perustettu venäjänkielinen sanomalehti. Joulukuusta 1919 lähtien sen nimenä oli "Novaja russkaja žizn" (Но́вая ру́сская жизнь, ”Uusi Venäjän elämä”), kesäkuusta 1922 "Russkije vesti" (Ру́сские ве́сти, ”Venäjän viestit”) ja joulukuusta 1923 vuoteen 1926 saakka "Novyje russkije vesti" (Но́вые ру́сские ве́сти, ”Uudet Venäjän viestit”).


title: Russkaja žizn

text: Lehti syntyi maaliskuussa 1919, kun Andrei Igelströmin "Severnaja žizn" ja Konstantin Arabažinin "Russki listok" yhdistettiin. Samalla molemmat syrjäytettiin "Russkaja žiznin" toimituksesta. Uutta lehteä toimittivat entisen Venäjän ministerit ja poliitikot ja sen linjan määräsi Venäjän valkoisten sotapolitiikka. Ajan mittaan "Russkaja žizn" muuttui entistäkin taantumuksellisemmaksi, ja loppuvuodesta 1919 sen kilpailijaksi perustettiin uusi lehti "Rassvet".


title: Russkaja žizn

text: Lehden tärkeimpiä tehtäviä olivat Neuvosto-Venäjän, Venäjän sisällissodan ja venäläisen emigranttiyhteisön tapahtumista kertominen. Sillä oli omat kirjeenvaihtajat Prahassa, Lontoossa, Berliinissä, Pariisissa ja muissa emigranttien keskuspaikoissa. Lehti toimi myös Suomen venäläisyhteisön yhdyssiteenä ja pyrki luomaan yhteisymmärrystä ja kulttuurisuhteita suomalaisten ja venäläisten välille. Se julkaisi emigranttikirjailijoiden runoja, kuvauksia, kirjallisuus- ja taideartikkeleita sekä kirjallisuus-, teatteri- ja musiikkiarvosteluja.


title: Russkaja žizn

text: Kuudesti ja välillä kolmesti viikossa ilmestyneen lehden julkaiseminen kävi taloudellisesti raskaaksi, mikä heijastui useina keskeytyksinä ja nimenmuutoksina. Vastaaviksi toimittajaksi ilmoitettiin Paul Leontjeff (1919), Georg (Juri) Grigorkoff (1919–1922) ja Valerian Voutilainen (1922–1926). Toimituskuntaan kuuluivat "Novaja russkaja žiznin" aikaan Anton Kartašov, David Grimm, Vladimir Kuzmin-Karavajev, Aleksandr Kuprin, Ivan Bunin, Aleksandr Jablonovski, Valerian Voutilainen ja Jevgeni Ljatski. Suurin osa toimittajista muutti muualle Eurooppaan keväällä 1922.


title: Russkaja žizn

text: "Novyje russkije vestin" lakattua kesäkuussa 1926 Russkaja kolonija -yhdistys yritti vielä keväällä 1927 julkaista "Listok russkoi kolonii" -nimistä lehteä, johon Suomen venäläisen emigranttisanomalehdistön historia päättyi.


title: Aerolit

text: Aerolit () oli venäläinen rahtilentoyhtiö. Vuonna 1992 perustetun yhtiön solmukohtia olivat Puškinin lentoasema lähellä Pietaria ja Tušinon lentokenttä Moskovassa. Sen toimintalupa peruttiin 29. kesäkuuta 1995.


title: Aerolit

text: Aerolitin laivastoon kuului viisi lentokonetta.


title: RKW Finland

text: RKW Finland Oy on suomalainen muoviteollisuusyritys. Se on saksalaisen RKW:n tytäryhtiö. Yhtiön kotipaikka on Pori ja tuotantotilat sijaitsevat Porin Ulasoorissa. RKW Finland on erikoistunut teollisuuden muovisiin joustopakkauksiin. Tuotevalikoimaan kuuluvat muovisäkit, erilaiset pakkauskalvot ja päällystetyt tuotteet, kuten aluskatteet.


title: RKW Finland

text: Tilikaudella 2016 RKW Finlandin liikevaihto oli 46,7 miljoonaa euroa ja tilikauden tulos 1,3 miljoonaa euroa. Työntekijöitä tilikaudella 2015 oli 173. Yhtiön toimitusjohtajana toimii Pekka Saariluoma ja hallituksen puheenjohtajana Matthias Kaufmann.


title: RKW Finland

text: Vuonna 2015 RKW Finland oli Porin 11. suurin osakeyhtiömuotoinen työllistäjä.


title: RKW Finland

text: Monialaperheyritys Rosenlew aloitti Porissa paperisäkkien valmistuksen vuonna 1923. Myöhemmin yrityksestä muodostui yksi Euroopan suurimmista muovisäkkien valmistajista. Vuonna 1987 Rauma-Repola osti Rosenlewin.


title: RKW Finland

text: Vuodenvaihteessa 2000–2001 saksalainen RKW osti Porin tehtaan UPM-Kymmeneltä, jolloin perustettiin uusi yhtiö Rosenlew RKW Finland Oy. Vuonna 2012 yrityksen nimeksi muutettiin konsernin yhtenäisen käytännön mukaisesti RKW Finland Oy.


title: Alfaketovoihappo

text: α-Ketovoihappo eli alfaketovoihappo (CHO) on ketokarboksyylihappoihin kuuluva orgaaninen yhdiste. Yhdistettä esiintyy välituotteena aminohappojen biosynteesi- ja hajotusreaktioissa.


title: Alfaketovoihappo

text: α-Ketovoihappoa muodostuu treoniinista treoniinideaminaasin katalysoimana. Yhdistettä muodostuu myös kysteiinin biosynteesin sivutuotteessa, kun kystationiini hajoaa kysteiiniksi ja α-ketovoihapoksi kystationaasin katalysoimana. Näissä reaktioissa muodostunut α-ketovoihappo voidaan prosessoida edelleen propionyylikoentsyymi-A:ksi α-ketohappodehydrogenaasikompleksin katalysoimana. Eräät eliöt kykenevät syntetisoimaan isoleusiinia α-ketovoihaposta.


title: Alfaketovoihappo

text: Sotoloni on laktoneihin kuuluva aromiyhdiste, joka antaa ranskalaiselle viinille Vin jaune sen tyypillisen maun. Sotolonia muodostuu viiniin käymisprosessin aikana asetaldehydistä ja α-ketovoihaposta.


title: Olli Tikka

text: Olli Yrjö Julius Tikka (s. 3. lokakuuta 1923 Viipuri) on suomalainen upseeri, joka toimi Pohjan prikaatin ja Panssariprikaatin komentajana.


title: Olli Tikka

text: Tikan vanhemmat olivat eversti Yrjö Tikka ja Martta Wennström. Hänen puolisonsa vuodesta 1947 on Anneli Kaisla.


title: Olli Tikka

text: Ylioppilaaksi Tikka tuli Helsingin normaalilyseosta 1945. Talvisodassa Tikka toimi Kannaksen Armeijan esikunnan lähettinä ja jatkosodassa ennen varusmiespalvelustaan suojeluskuntasotamiehenä. Varusmiespalveluksen hän suoritti Jalkaväen koulutuskeskus 17:ssä ja Jalkaväkirykmentti 50:ssä, jossa hän reserviupseerikurssilta valmistuttuaan toimi nuorempana upseerina jatkosodan loppuun asti ja osallistui myös Lapin sotaan.


title: Olli Tikka

text: Kadettikoulun 28. kadettikurssin Tikka suoritti 1946–1947, minkä jälkeen hän toimi nuorempana upseerina Jalkaväkirykmentti 3:ssa. Vuodesta 1949 hän toimi Kadettikoulun opetusupseerina ja vuodesta 1953 koulun jääkärikomppanian päällikkönä. Vuodesta 1957 hän oli komppanianpäällikkö Porin prikaatissa ja toimi vuodesta 1958 pataljoonan komentajan sijaisena. Tikka oli toimistoupseeri 2. Divisioonan esikunnassa 1960-1961, Tampereen läntisen sotilaspiirin esikunnan järjestelytoimiston päällikkö 1961–1967, Panssariprikaatin esikunnan päällikkö 1970–1971, Hämeen jääkäripataljoonan komentaja 1973–1975, Pohjan prikaatin komentaja 1975–1976 Eero Eräsaaren jälkeen, Panssariprikaatin komentaja 1976–1979 ja Huoltokoulutuskeskuksen päällikkö 1979–1983.


title: Olli Tikka

text: Tikka erosi aktiivipalveluksesta vuonna 1983. Hänen ylennettiin vänrikiksi 1942, luutnantiksi 1944, kapteeniksi 1951, majuriksi 1961, everstiluutnantiksi 1968 ja everstiksi 1975.


title: Jussi Lehmusvesi

text: Jussi Lehmusvesi (s. 1972 Vantaa) on suomalainen toimittaja ja kirjailija. Hänen esikoisromaaninsa "Vainikkala" ilmestyi helmikuussa vuonna 2017. Lehmusvesi työskentelee Helsingin Sanomissa kulttuuritoimittajana.


title: Jussi Lehmusvesi

text: Lehmusvesi on työskennellyt aiemmin Nelosen uutisissa uutis- ja kulttuuritoimittajana (1999-2013) ja sitä ennen MTV:n ajankohtaistoimituksessa. Hän on ollut tekemässä Dokumenttiprojektin dokumenttielokuvaa "Rakastaa, rakastaa, ei rakasta",


title: Jussi Lehmusvesi

text: Hän on ollut myös ohjaamassa, käsikirjoittamassa ja leikkaamassa musiikkivideoita Radiopuhelimet-yhtyeelle.


title: Jussi Lehmusvesi

text: Lehmusvesi on filosofian maisteri. Hänen pääaineensa on journalistiikka. Hän on käynyt Sanoman toimittajakoulun.


title: Jussi Lehmusvesi

text: Hän on naimisissa Ylen Aamu-tv:n juontajan Anna Lehmusveden kanssa. Lehmusvedellä on kaksi lasta ja hän asui vuonna 2017 Helsingin Hakaniemessä.


title: Baikal Airlines

text: Baikal Airlines (; IATA: X3, ICAO: BKL) oli venäläinen lentoyhtiö. Se muodostettiin vuonna 1991 Neuvostoliiton hajottua Aeroflotin Itä-Siperian osastosta. Se lensi sekä Venäjän sisäisiä että ulkomaan reittilentoja Irkutskin lentoasemalta ja kuljetti lisäksi rahtia tilauslennoilla.


title: Baikal Airlines

text: 1990-luvun lopulla yhtiö ajautui talousvaikeuksiin. Huhtikuussa 1998 ilmoitettiin aiotusta yhdistymisestä Chitaavian kanssa. Vuoden 1998 pankkikriisin jälkeen suunnitelmista luovuttiin, ja Baikal Airlines hakeutui konkurssiin syyskuussa. Seuraavan vuoden keväällä yhtiö aloitti toimintansa uudelleen pienemmällä mittakaavalla, mutta joutui pian lopettamaan toimintansa. Sen toimintalupa peruttiin vuonna 2002.


title: Baikal Airlines

text: Baikal Airlines käytti toimintansa aikana seuraavia 49 lentokonetta ja helikopteria:


title: El efecto mariposa

text: El efecto mariposa (; ) on vuonna 1995 ensi-iltansa saanut Fernando Colomon ohjaama ja Beatriz de la Gándaran tuottama espanjalais-ranskalais-brittiläinen romanttinen komediaelokuva, jonka pääosissa ovat María Barranco, Coque Malla ja Rosa María Sardá. Elokuvan käsikirjoittivat Fernando Colomo, Joaquín Oristrell ja Anna Klamburg.


title: El efecto mariposa

text:
Luis (Coque Malla) on 20-vuotias espanjalaisopiskelija, joka matkustaa Madridista Lontooseen suorittamaan taloustieteen kurssin. Hän matkustaa määräilevän äitinsä Noelian (Rosa María Sardá) kanssa ja asuu hetken Oswaldin (James Fleet) kanssa asunnossa, joka on hänen tätinsä Olivian (María Barranco) naapurissa. Vaikka Luis ei ole koskaan tavannut tätiään ennen, hän muuttaa hänen luokseen. Olivialla on myrskyisä parisuhde televisionäyttelijä Duncan McHalen (Peter Sullivan) kanssa, joten asunnossa tilanne on usein aika kaoottinen. Pian Noelia palaa takaisin kotiinsa Madridiin ja Duncan, joka jää kiinni pettämisestä, muuttaa pois asunnosta. Luis ja Olivia jäävät kahdestaan ja huomaavat pian olevansa rakastumassa toisiinsa.
"El efecto mariposan" kuvaukset alkoivat 24. heinäkuuta 1995 ja päättyivät 9. syyskuuta 1995. Elokuvan kuvauspaikkoina olivat Madridin kaupunki Espanjassa ja Lontoon kaupunki Britanniassa. Elokuvan tuotantoyhtiöinä olivat espanjalainen Fernando Colomo Producciones Cinematográficas, ranskalainen Mainstream S.A. ja brittiläinen Kestrel Two Limited. Elokuvan tuottamiseen osallistuivat myös espanjalaiset Televisión Española ja Canal+ España sekä ranskalainen Canal+.


title: El efecto mariposa

text: "El efecto mariposa" sai ensi-iltansa Espanjassa 20. joulukuuta 1995 ja oli Universal Pictures International Spain S.L.:n teatterilevittämä. Elokuva tuotti Espanjassa 973 006 euron lipputulot.


title: Vainikkala (romaani)

text: Vainikkala on kirjailija Jussi Lehmusveden (s. 1972) esikoisromaani, joka ilmestyi helmikuussa 2017. Lehmusvesi on Helsingin Sanomien kulttuuritoimittaja.


title: MagadanAeroGruz

text: MagadanAeroGruz (; ICAO: MGG) oli venäläinen rahtilentoyhtiö. Vuonna 1993 perustetun yhtiön kotikenttä oli Sokolin lentoasema Magadanissa. Sen toimilupa peruttiin 27. toukokuuta 1998.


title: MagadanAeroGruz

text: MagadanAeroGruzin laivastoon kuului kymmenen lentokonetta.


title: Bryostatiinit

text: Bryostatiinit ovat joukko makrolideihin kuuluvia laktoneja jotka ensimmäisenä löysi George Pettit 1960 luvulla sammaleläimistä ("Bugula neritina"). Bryostatiini 1:n rakenne saatiin selvitettyä 1982. Bryostatiinien vaikutuskohteen arvellaan olevan proteiinikinaasi C. Bryostatiinit ovat AIDSia ja syöpää tutkivien tiedemiesten voimakkaan mielenkiinnon kohteena.


title: Bryostatiinit

text: Bryostatiineja on nykyisin ainakin 21 erilaista.


title: Kurjalan kartano

text: Kurjalan kartano on Hämeenkoskella Pääjärven etelärannalla sijaitseva kartano joka perustettiin asuin- ja rälssikartanoksi jo keskiajalla. Kurjala mainittiin ensimmäisen kerran nimeltä 1400-luvulla ja rälssisäterinä kartano mainittiin 1516. Kartanoon kuului suuri puutarha joka perustettiin 1600-luvulla.


title: Kurjalan kartano

text: Kartanon päärakennus on rakennettu 1731 ja sitä laajennettiin 1884 arkkitehti Magnus Schjerfbeckin suunnittelemalla kaksikerroksisella osalla. Päärakennukseen kuuluu myös 1850-luvulla rakennettu uusgoottilaistyylinen ulkokuisti. Kartanopiiriin kuuluu lisäksi sivurakennus ja 1800-luvulta peräisin olevia talousrakennuksia kuten viljamakasiini ja paja. Kartanon ympärillä on jäänteitä vanhasta kartanopuistosta ja puutarhasta ja kartanoon johtaan peltojen halki kulkeva vaahterakuja.


title: Moscow Airways

text: Moscow Airways (; IATA: M8, ICAO: MSC) oli venäläinen lentoyhtiö. Vuonna 1991 perustetun yhtiön kotikenttä oli Šeremetjevon lentoasema Moskovassa.


title: Moscow Airways

text: Yhtiön toimilupa peruttiin, kun sen Air Africalle vuokraama An-32 syöksyi epäonnistuneen lentoonlähdön jälkeen torille Kinshasassa vuonna 1996 tappaen yli 220 ihmistä.


title: Moscow Airways

text: Moscow Airways käytti toimintansa aikana seuraavia 16 lentokonetta.


title: Polititšeskije izvestija

text: Polititšeskije izvestija (, ”Poliittiset uutiset”) oli Helsingissä vuosina 1919–1920 ilmestynyt venäjänkielinen sanomalehti.


title: Polititšeskije izvestija

text: Helmikuussa 1919 aloittanut "Polititšeskije izvestija po inostrannym i russkim gazetam" oli noin viidesti viikossa ilmestynyt monistettu lehti, joka seuraavan vuoden alussa muuttui painetuksi viikkolehdeksi. Nimensä mukaisesti se sisälsi venäläisistä ja ulkomaisista lehdistä lainattuja poliittisia uutisia. Lehden rahoittaja ja toimittaja oli Suomeen paennut kadettilehti "Retšin" julkaisija Josif Hessen. Vastaavan toimittajan piti lain mukaan olla Suomen kansalainen, joten sellaisiksi ilmoitettiin Torsten Strandberg (1919) ja Andrei Igelström (1920). Lehden toimittamiseen osallistui myös ukrainalaissyntyinen Vladimir Tukalevski.


title: Polititšeskije izvestija

text: "Polititšeskije izvestija" lakkasi heinäkuussa 1920 Hessenin siirryttyä Saksaan.


title: Orihuela

text: Orihuela (valenciaksi "Oriola") on kaupunki Valencian itsehallintoalueella, Espanjassa. Orihuelan väkiluku on noin 80 000.


title: Vuo

text: Vuo on fysiikassa ja vektorianalyysissä käsite, jolla ilmaistaan vektorikentän (esimerkiksi sähkökenttä tai gravitaatiokenttä) kulkeutumista tietyn (avaruus-)pinnan läpi. Yksinkertaistetusti vektorikentän vuo tietyn pinnan läpi voidaan käsittää pinnan läpäisevien kuvitteellisten kenttäviivojen lukumääränä. Koska vektorikentän voimakkuutta voidaan graafisesti kuvata kenttäviivojen tiheydellä, on tämä yksinkertaistus jokseenkin toimiva. Vuo kuitenkin riippuu vektorikentän lisäksi myös pinnan alasta, muodosta ja suunnasta.


title: Vuo

text: Suureena vuota merkitään formula_1:llä (kreikkalainen iso Fii). Tarvittaessa sen yhteyteen voidaan laittaa alaindeksi viittaamaan tarkasteltavaan vektorikenttään tai muuhun siihen liittyvään käsitteeseen. Esimerkiksi sähkökentän vuota voidaan merkitä formula_2:llä englannin kielen sanaan "electric" viitaten. Vuo on skalaarisuure.


title: Vuo

text: Vuolla ei ole yhtä mittayksikköä, sillä se riippuu tarkasteltavan vektorikentän yksiköstä. Dimensioanalyyttisesti tarkasteltuna vuon dimensio on formula_3, missä formula_4 on vuohon liittyvän vektorikentän dimensio ja formula_5 on neliömetri.


title: Vuo

text: Vuon käsitettä voidaan havainnollistaa esimerkiksi tuulettimen ja oheisessa kuvassa näkyvän suorakulmion muotoisen silmukan avulla. Silmukka asetetaan tuulettimen eteen, jolloin ilma virtaa silmukan läpi vauhdilla formula_6. Vuo on tässä tapauksessa silmukan läpi kulkevan ilman tilavuus aikayksikössä (ks. tilavuusvirtanopeus). Jos silmukka on kohtisuorassa ilmavirtaa vastaan, on vuo suurimmillaan. Jos taas silmukka on ilmavirran suuntainen, ei ilmaa kulkeudu sen läpi yhtään. Tällöin vuo on nolla. Jos taas silmukka ripustetaan tuulettimen eteen siten, että se ilmavirta läpäisee sen kulmassa formula_7, niin silmukan läpäisevän ilman tilavuus yhden sekunnin aikana on


Vuo


title: Vuo

text: missä


title: Vuo

text: formula_9 on ilman vauhti (oletetaan vakioksi silmukan kohdalla),


title: Vuo

text: formula_10 on silmukan pinta-ala ja


title: Vuo

text: formula_11 on silmukkaa vastaan kohtisuoran nopeuskomponentin suuruus (vauhti).


title: Vuo

text: Merkinnällä formula_12 tarkoitetaan tässä vektorin formula_13 normia eli pituutta (eli suuruutta).


title: Vuo

text: Korvataan nyt havainnollistuksessa käytetty ilmavirran nopeus yleisellä vektorikentällä formula_14 ja silmukka tasopinnalla, jonka pinta-ala on formula_10. Oletetaan myös vielä, että vektorikenttä on vakio, eli kaikissa määrittelyavaruutensa pisteissä yhtä suuri ja samansuuntainen. Vaikka vektorit eivät voi "virrata" havainnollistuksessa käytetyn ilmavirran tapaan, voidaan samaa ideaa vuosta käyttää myös vektorikentille.


title: Vuo

text: Tasolle voidaan määritellä pinta-alavektori käyttäen tason yksikkönormaali(-vektoria), joka on kaikkialla kohtisuorassa tasoa vastaan oleva, tasosta ulospäin osoittava yksikkövektori. Pinta-alavektori on sellainen vektori, joka on samansuuntainen tason yksikkönormaalin kanssa ja sen pituus on yhtä suuri kuin tason pinta-ala:


title: Vuo

text: Koska tasolla on aina kaksi puolta, on jokaisella tasolla myös kaksi vastakkaissuuntaista yksikkönormaalia. Ts. jos formula_17 ja formula_18 ovat tason eri puolten yksikkönormaalit, niin formula_19. Mikäli yksikkönormaalin suuntaa ei ole erikseen määritelty, on yhdentekevää, kumpaa suuntaa käyttää. On kuitenkin pidettävä huolta, että esimerkiksi laskettaessa eri kenttien voita saman tason läpi yksikkönormaali pidetään aina samana. Jos yksikkönormaalin suunta vaihdetaan vastakkaiseksi, vuo muuttuu vastaluvukseen, mutta sen itseisarvo ei muutu (todistus kappaleen lopussa).


title: Vuo

text: Tason normaalivektoria käyttämällä vektori formula_14 voidaan jakaa tason suuntaiseen komponenttiin formula_21 ja tasoa vastaan kohtisuoraan komponenttiin formula_22 (ts. formula_23). Näistä kahdesta komponentista ainoastaan formula_22 läpäisee tason, joten vain sen pituus vaikuttaa vuohon. Vastaavasti, kuten ilmavirran tapauksessa, vektorikentän formula_14 vuo tason läpi (merkitään formula_26) on:


title: Vuo

text: formula_7 on formula_30:n ja formula_14:n välinen kulma sekä


title: Vuo

text: Tästä määritelmästä huomataan, että vuo voidaan laskea myös pistetulon avulla:


title: Vuo

text: Lisäksi huomataan, että käyttämällä tason toisen puolen yksikkönormaalia formula_34, vuo muuttuu vastaluvukseen:


title: Vuo

text: Edellä määriteltiin vuo tapauksessa, jossa vektorikenttä on kaikkialla yhtä suuri ja samansuuntainen sekä tarkasteltavana pintana käytettiin tasoa. Tämä on kuitenkin vain erikoistapaus, sillä vektorikenttä voi muuttua avaruuden eri pisteissä ja pinta voi olla kaareva tai jopa suljettu.


title: Vuo

text: Olkoon nyt formula_14 vektorikenttä, joka riippuu avaruuden pisteestä. Käytetään tarkasteltavana pintana vielä tasoa, jonka pinta-ala on formula_10. Jaetaan tämä taso pieniin palasiin, joista jokaisen pinta-ala on formula_38. Jokaisen pienen palan pinta-alavektori formula_39 on tasoa vastaan kohtisuorassa, kuten perusmääritelmässäkin. Oheisessa kuvassa on esitetty kaksi tällaista palaa, järjestysluvuiltaan formula_40 ja formula_41. Tarkastellaan palaa formula_40, jonka kohdalla vektorikenttä saa arvon formula_43. Tämän palasen läpäisevä pieni vuo on perusmääritelmään nojaten


title: Vuo

text: Vuo muiden palasten kohdalla saadaan vastaavasti. Kokonaisvuo tason läpi saadaan laskemalla yhteen kaikki pienet vuot koko tason alueelta:


title: Vuo

text: Vuon laskeminen tällä tavoin saattaa kariutua pinta-alaan formula_38. formula_14 kun ei välttämättä ole vakio minkään äärellisen kokoisen pinnan kohdalla. Jos formula_14 on integroituva, niin ongelma ratkeaa viemällä palojen pinta-alat infinitesimaalisen pieniksi (formula_49), niiden lukumäärän lähestyessä ääretöntä. Tällöin summa voidaan korvata integraalilla:


Vuo


title: Vuo

text: Kaksinkertainen integraalimerkki painottaa sitä, että tässä integroidaan (vektori-)funktiota kaksiulotteisen pinnan yli. Joissain teksteissä (esim. ) saatetaan käyttää tavanomaista yksinkertaista integraalimerkkiä.


title: Vuo

text: Integraalimääritelmästä päästään kääntäen takaisin perusmääritelmään. Jos formula_14 on vakio koko tason alueella, niin integroinnin laskusääntöjen nojalla:


title: Vuo

text: Integraali formula_53 saattaa olla monimutkaisuudessaan harhaanjohtava merkintä, mutta lopulta se tarkoittaa vain infinitesimaalisten pinta-alojen summaa koko tason yli, eli tason kokonaispinta-alaa.


title: Vuo

text: Vektorikentän formula_14 vuo kaarevan pinnan läpi ei eroa tasopinnan tapauksesta. Merkitään pintaa nyt lyhennyssyistä formula_55:llä. Tehdään, kuten tason tapauksessa, ja jaetaan pinta useaan pieneen palaseen, joiden pinta-ala on formula_38. Jokaisen pienen palan pinta-alavektori formula_39 on pintaa vastaan kohtisuorassa "jokaisessa pisteessä". Ainoa ero tason tilanteeseen on nyt se, etteivät pinta-alavektorit formula_39 ole enää samansuuntaisia kaikkialla pinnalla. Edelleen palan formula_40 läpäisevä pieni vuo on formula_60 ja kokonaisvuo näiden pienten voitten summa. Jos formula_14 on integroituva, niin kokonaisvuo pinnan formula_55 läpi saadaan tutulla integraalilla:


title: Vuo

text: Kaarevaan pintaan liittyy joitain ominaisuuksia, joita tason tapauksessa ei välttämättä ole. Pinatelementtivektorin formula_64 ja formula_14:n välinen kulma pinnan formula_55 eri pisteissä on ratkaisevassa asemassa vuon kannalta. Tarkastellaan tilanteita, joissa vektorikenttä on kaikkialla pinnan tangenttitason suuntainen tai pintaa vastaan kohtisuorassa (ks. kuva alla). Ensimmäisessä tilanteessa formula_67 kaikkialla pinnalla formula_55, joten pistetulon ominaisuuksien nojalla formula_69. Tällöin kokonaisvuokin on nolla. Toisessa tilanteessa formula_70 (voidaan olettaa, että formula_71) kaikkialla pinnalla formula_55, joten pistetulon ominaisuuksien nojalla formula_73. Jos formula_14:n pituus on lisäksi vakio kaikkialla pinnalla formula_55, niin kokonaisvuo on:


title: Vuo

text:
missä formula_10 on pinnan formula_55 pinta-ala.
Huom! Jos pinnan formula_55 yksikkönormaali onkin määritelty pinnan toiselle puolelle, niin formula_80 ja formula_81.


title: Vuo

text: Vektorikenttä voi läpäistä myös suljetun pinnan, kuten laatikon, sylinterin, pallon tai muun mielivaltaisen muotoisen pinnan. Koska mikä tahansa pinta voidaan konstruoida kaarevista pinnoista ja/tai tasoista, ei vuon laskeminen suljetun pinnan läpi eroa mitenkään edellisistä tapauksista. Ainoastaan merkinnät muuttuvat hieman. Jos formula_14 on integroituva vektorikenttä ja formula_55 on suljettu pinta, niin formula_14:n vuota pinnan formula_55 läpi merkitään lisäämällä integraalimerkkiin pieni ovaali:


title: Vuo

text: Integraalimerkkiin lisätty ovaali korostaa vain sitä, että integrointi suoritetaan suljetun pinnan yli. Laskuteknisesti integraali on vain tavanomainen vuointegraali.


title: Vuo

text: Suljetun pinnan yksikkönormaalin formula_30 suunta on huomionarvoinen seikka. Toisin kuin avoimella pinnalla, suljetulle pinnalle voidaan yksiselitteisesti osoittaa sisä- ja ulkopuoli. Jos yksikkönormaali osoittaa pinnan formula_55 sisäpuolelle, sitä sanotaan sisäyksikkönormaaliksi ja jos yksikkönormaali osoittaa pinnan formula_55 ulkopuolelle, sitä sanotaan ulkoyksikkönormaaliksi. Käytännön sovelluksissa on mielekkäämpää käyttää pinnalle ulkoyksikkönormaalia, sillä siten voidaan saada tietoa suljetun pinnan sisäisestä vektorikentästä "kurkistamatta" itse pinnan sisään. Kuten ei-suljetun pinnan tapauksessa, yksikkönormaalin vaihtaminen ulkoa sisälle tai toisin päin muuttaa vuon vastaluvukseen. Ts. formula_90.


title: Vuo

text: Jos vektorikentän vuo tietyn pinnan läpi tiedetään, voidaan tietyissä erikoistapauksissa ratkaista pinnan kohtisuorasti läpäisevä vektorikentän komponentti. Olkoon formula_14 tuntematon, integroituva vektorikenttä, formula_55 pinta, jonka ala on formula_10 ja formula_26 vektorikentän vuo pinnan läpi. Määritellään suure


title: Vuo

text: vektorikentän formula_14 vuon tiheydeksi (joskus myös yhteenkirjoitettuna vuontiheys). Yksinkertaistetusti vektorikentän vuon tiheys voidaan käsittää tietyn pinnan läpäisevien vektorikentän kenttäviivojen lukumääränä pinta-alayksikköä kohti.


title: Vuo

text: Jos formula_14:n pinnan formula_55 kohtisuorasti läpäisevä komponentti on suuruudeltaan formula_99, niin formula_14:n vuon tiheys on:


title: Vuo

text: Lisäksi, jos formula_99 on vakio kaikkialla pinnalla formula_55, niin


title: Vuo

text: Tässä erikoistapauksessa vuon tiheys on siis yksinkertaisesti pinnan kohtisuorasti läpäisevän komponentin pituus. Vuon tiheydestä puhuttaessa on kuitenkin oltava varovainen, sillä vuon tiheys on myös vektorisuure. Edellä määritelty vuon tiheys on skalaari (koska vuo on skalaari), mutta vuon tiheydelle voidaan asettaa myös suunta. Esimerkiksi magneettivuon tiheys formula_105 on vektorisuure, jonka avulla voidaan määritellä silmukan läpäisevä magneettivuo:


title: Vuo

text: Laske vektorikentän formula_107 vuo pinnan formula_55, läpi, kun formula_55 on pinta formula_110rajoitettuna kolmiulotteisen karteesisen koordinaatiston ensimmäiseen kahdeksasosaan (formula_111, formula_112 ja formula_113).


title: Vuo

text: Ratkaisu:


title: Vuo

text: Funktio formula_114 kuvaa alaspäin aukeavaa pyörähdysparaboloidia, jonka pyörähdysakseli on formula_115-akseli. Koska formula_116 on sileä funktio, on sen pintaelementtivektori:


Vuo


title: Vuo

text: Etumerkki formula_118 viittaa siihen, että yksikkönormaaleja on kaksi vastakkaissuuntaista. Jos nyt valitaan pinnan formula_55 yksikkönormaali siten, että se osoittaa pinnasta positiivisen formula_115-akselin puoleiseen suuntaan, niin:


title: Vuo

text: Pinnan formula_55 projektio formula_123-tasolle on neljännesympyrä formula_124, formula_111 ja formula_112 (ymprän kehän saa sijoittamalla formula_127 yhtälöön formula_110). Integrointirajoiksi saadaan tällöin esimerkiksi formula_129 ja formula_130. Vektorikentän formula_14 vuo pinnan formula_55 läpi on tällöin:


title: Vuo

text: Huom! Jos oltaisiin valittu pinnan yksikkönormaali toisin päin, olisi vastaus formula_134.


title: Vuo

text: Huom! Napakoordinaatteja käyttämällä integrointi olisi sujunut työläämmin, mutta esimerkin oli tarkoitus olla hivenen abstrakti.


title: Vuo

text: Laske vektorikentän formula_135 vuo "ulos" sylinterin formula_136, formula_137 pinnasta. formula_138 ja formula_139 ovat vakioita.


title: Vuo

text:
Pinta formula_55 on nyt sylinteri, jonka säde on formula_141, korkeus formula_142 ja keskiakseli formula_115-akseli. Tämän vuoksi tehtävä on helpointa ratkaista sylinterikoordinaateilla. Osoittautuu, että sylinterikoordinaattimuunnoksen jälkeen vektorikenttä on formula_144. Jaetaan pinta formula_55 kolmeen eri pintaan:
Vuo voidaan laskea jakamalla vuointegraali paloihin normaalien integrointisääntöjen mukaisesti.


title: Vuo

text: Kansi:


title: Vuo

text: Pohja:


title: Vuo

text: Vaippa:


title: Vuo

text: Vektorikentän formula_14 vuo pinnan formula_55 läpi on tällöin:


title: Vuo

text: "Pääartikkeli: Gaussin laki sähkökentille"


title: Vuo

text: Laske vektorikentän


title: Vuo

text: missä formula_164 ja formula_165 ovat vakioita ja formula_166 on pallokoordinaatiston radiaalinen kantavektori, vuo formula_167-säteisen, origokeskisen pallopinnan formula_55 läpi (sisältä ulos).


title: Vuo

text: Tehtävä on helpointa ratkaista pallokoordinaateissa. Pinnan formula_55 ulkoyksikkönormaali on tällöin aina formula_166. Ratkaistaan vuo:


title: Vuo

text: Sijoittamalla formula_172 päädytään Gaussin lakiin, joka kertoo suljetun pinnan sisällä olevan sähkövarauksen formula_165 aiheuttaman sähkökentän vuon suljetun pinnan läpi tyhjiössä. Tässä formula_174 tarkoittaa sähkökentän voimakkuutta ja formula_175 tyhjiön permittiivisyyttä.


title: Freddie and the Dreamers

text: Freddie and the Dreamers oli brittiläinen beat-, pop- ja rockyhtye Manchesterin kaupungista. Yhtye oli suosituimmillaan vuosina 1963–1965, jolloin se julkaisi useita hittejä. Niistä menestyksekkäimpiä olivat Britannian kärkiviisikkoon nousseet ”If You Gotta Make a Fool of Somebody”, ”I’m Telling You Now”, ”You Were Made for Me” ja ”I Understand”. Näistä ”I’m Telling You Now” ylsi myös Yhdysvaltain listaykköseksi, ollen siellä yhtyeen uran ainoa top 10 -hitti.


title: Entre rojas

text: Entre rojas on vuonna 1995 ensi-iltansa saanut Azucena Rodríguezin ohjaama espanjalainen draamaelokuva, jonka pääosia näyttelevät Penélope Cruz, Cristina Marcos ja María Pujalte. Elokuvan käsikirjoittivat Azucena Rodríguez, Myriam De Maeztu ja Mercedes de Blas sekä tuottivat Fernando Colomo ja Beatriz de la Gándara.


title: Entre rojas

text:
"Entre rojas" sijoittuu vuoden 1974 Madridiin ja kertoo nuoresta Lucíasta (Penélope Cruz), joka tuomitaan kymmeneksi vuodeksi vankilaan yhteydestään poliittiseen militanttiin, joka on Francisco Francon diktaatuuria vastaan. Vankilassa Lucía joutuu elämään erilaisten naisten, niin intellektuellien kuin murhaajienkin, kanssa.
"Entre rojasin" kuvaukset alkoivat 18. toukokuuta 1994 ja päättyivät 15. syyskuuta 1994. Elokuvan kuvauspaikkana oli Yeseríasin entinen vankila Madridissa, Espanjassa. Elokuvan tuotantoyhtiöinä olivat Fernando Colomo Producciones Cinematográficas S.L. ja Lucas Ediciones S.A.. Elokuvan tuottamiseen osallistui myös Antena 3 Televisión.


title: Entre rojas

text: "Entre rojas" sai ensi-iltansa Espanjassa 21. huhtikuuta 1995 ja oli Alta Filmsin teatterilevittämä. Elokuva tuotti Espanjassa 146 171 euron lipputulot.


title: Mathilda Fogman

text: Mathilda Fogman (1835–1921) oli suomalainen lestadiolainen kätilö. Hän otti sukupuolelleen epätavallisen johtavan aseman lestadiolaisliikkeessä Ylitorniossa.


title: Mathilda Fogman

text: Mathilda Fogman ansaitsi nuorena elantonsa karjapiikana Ruskolan kylässä. Hänet lähetettiin opiskelemaan kätilöksi Tukholmaan, josta hän palasi harjoittamaan ammattiaan kotipitäjäänsä. Jatkuvan opiskelun ansiosta hän sai ammattitaidolleen arvostusta. Sanonnan mukaan Ylitorniota hallitsivat rovasti Grape, maaviskaali Ström ja paarmuska Fogman.


title: Mathilda Fogman

text: Fogman vaikutti lestadiolaisessa herätysliikkeessä. Herätysliike saapui Ylitornioon vuoden 1850 tietämillä. Mathilda Fogmanilla oli myös kiinteät siteet Lars Levi Laestadiuksen perheeseen. Pajalan pappilasta Ruotsissa tuli Leastadiuksen elinaikana lestadiolaisen kristillisyyden keskuspaikka.


title: Mathilda Fogman

text: Laestadiuksen kuoltua vuonna 1861 Mathilda Fogman teki tiivistä yhteistyötä hänen oppilaansa ja seuraajansa Juhani Raattamaan kanssa. Tästä yhteydenpidosta on säilynyt runsaasti kirjeenvaihtoa. Raattamaan näkökyky oli heikentynyt, joten Fogman hoiti 1870- ja 1880-luvulla paitsi Raattamaan myös muiden Lapin vanhinten kirjeenvaihtoa lähes koko herätysliikkeen levinneisyysalueella. Fogman tulkitsi Raattamaalle ruotsinkielisten lehtien kirjoittelua lestadiolaisuudesta ja huolehti ruotsinkielisen herätysalueen yhteydenpidosta.


title: Mathilda Fogman

text: Mathilda Fogman toimi Tornionjoen lestadiolaisseurakunnan vanhimpana. Kirjeenvaihtonsa ansiosta hän tunsi herätysliikkeen tilan Pohjoismaiden lisäksi myös Yhdysvalloissa. Yhteistyötä Raattamaan kanssa ei aina hyväksytty. Monen mielestä naisen tuli vaieta seurakunnassa. Raattamaa läheisineen piti Fogmanin sukupuoleen perustuvaa arvostelua kuitenkin turhana eikä löytänyt sille tukea Raamatusta. Hänen mielestään valistuneet vaimot olivat päinvastoin arvokkaita Jumalan valtakunnan työntekijöitä.


title: Mathilda Fogman

text: Fogman tunnetaan myös ristiriitojen sovittelijana. Kainuussa oli alkanut viritä valtionkirkkoa vastaan kapinoivaa kristillisyyttä. Mathilda Fogman sai yhdessä Ruotsin Ylitornion kappalaisen P. O. Grapen kanssa rauhoitettua tilanteen pitkällisen kirjeenvaihdon avulla. Fogmanin aikana lestadiolainen liike alkoi hajaantua vanhoillislestadiolaisuuteen, esikoisuuteen ja uuteenheräykseen. Eriseuraisuutta ilmeni sekä Pohjoismaissa että Yhdysvalloissa. Raattamaa keskittyi mieluummin saarnatoimintaan eikä kyennyt näkemään ristiriitojen varsinaisia syitä, joten niiden selvittäminen jäi pitkälti Fogmanin vastuulle. Lestadiolaisuuden pysymistä yhtenäisenä liikkeenä Raattamaan aikana pidetään huomattavalta osin juuri Fogmanin ansiona.


title: Mathilda Fogman

text: Fogman siirtyi viettämään eläkepäiviään Suomen puolelle Ylitorniolle ystävänsä ja apulaisensa Johanna Pietarin kanssa ja eli siellä kuolemaansa saakka.


title: Rassvet

text: Rassvet (, ”Sarastus”) oli Helsingissä vuosina 1919–1920 ilmestynyt venäjänkielinen sanomalehti.


title: Rassvet

text: Konstantin Arabažinin toimittama "Rassvet" perustettiin marraskuussa 1919 Venäjän valkoisten sotapolitiikkaa ajaneen "Russkaja žiznin" kilpailijaksi. Sen tehtävänä oli tuoda ”vallankumouksellisen demokratian valoa taantumuksen pimeyteen”. Kuudesti viikossa ilmestyneen lehden rahoittajana toimi baltiansaksalainen Arnoldt Orntlich. Vastaaviksi toimittajiksi ilmoitettiin Konstantin Samsonoff (1919–1920) ja Paul Leontjeff (1920). Toimituskuntaan kuuluivat Karp Tiander, Fjodor Falkovski, Sergei Životovski ja Vadim Andrejev.


title: Rassvet

text: Lehden lakkaamisen syyksi helmikuussa 1920 kerrottiin bolševikkien vastaisen taistelun painopisteen siirtyminen Itämeren alueelta Keski-Eurooppaan.


title: Miguel Hernández

text: Miguel Hernández Gilabert oli espanjalainen runoilija.


title: Miguel Hernández

text: Hernándezin isä oli omistautunut karjan kasvattamiselle ja laiduntamiselle; hänen äitinsä oli kotiäiti. Perheen huonon taloudellisen tilanteen takia Hernández vietti lapsuudessaan ja kasvuiässään paljon aikaa isänsä apuna karjapaimenena.


title: Miguel Hernández

text: Miguel Hernández meni kouluun yhdeksänvuotiaana. Lukuvuonna 1924–1925 hän aloitti Colegio Santo Domingossa Orihuelassa, jossa myös Ramón Sijé oli oppilaana. Maaliskuussa 1925 hän joutui jättämään koulun perheen taloudellisen ahdingon takia, mutta hän jatkoi opiskelua itsenäisesti viettäessään aikaa paimenessa Alicanten ylänkömailla. Ramón Sijén opastuksella hän tutustui klassisiin espanjalaiskirjailijoihin samoin kuin kreikan- ja latinankieliseen kirjallisuuteen. Hän osallistui ahkerasti Orihuelan kirjallisuuspiiriin.


title: Miguel Hernández

text: Vuonna 1930 Hernández julkaisi ensimmäisiä säkeistöjään paikallisissa sanomalehdissä. Marraskuussa 1930 hän matkusti ensimmäisen kerran Madridiin. Hän tapasi Federico García Lorcan vuonna 1932. Vuonna 1933 ilmestyi Hernándezin runokokoelma "Perito en lunas".


title: Miguel Hernández

text: Vuonna 1934 Hernández julkaisi runot "Eclipse celestial" ja "Profecía sobre el campesino" Sijén toimittamassa julkaisussa "El Gallo Crisis". Hän tapasi Pablo Nerudan heinäkuussa 1934. Nerudasta tuli yksi Hernándezin tärkeimmistä neuvonantajista Madridin kirjallisuuspiireissä. Syyskuussa 1934 hän kihlautui Josefina Manresan kanssa Orihuelassa. Hän meni Manresan kanssa naimisiin 9. maaliskuuta 1937.


title: Miguel Hernández

text: Hernández asettui asumaan Madridiin vuonna 1935. Kuuluisa runo "Elegía a Ramón Sijé" runoteoksessa "El rayo que no cesa" ilmestyi 1936 Ramón Sijén kuoleman muistoksi. Hän kirjoitti samana vuonna teatteriteoksen "El labrador de más aire" sekä runot "Égloga a Garcilaso" ja "Sino sangriento".


title: Miguel Hernández

text: Runoilija Vicente Aleixandre kävi Hernándezin kanssa intiimiä kirjeenvaihtoa vuosina 1935–1938.


title: Miguel Hernández

text: Miguel Hernández osallistui vapaaehtoisena Espanjan sisällissotaan tasavaltalaisten puolella ja oli mukana muun muassa Madridin puolustamisessa. Hän vieraili Neuvostoliitossa espanjalaisen kulttuuridelegaation kanssa 1937. Samana vuonna julkaistiin "Viento del Pueblo", "El labrador de más aire" ja "Teatro en la guerra" sekä näytelmä "Pastor de la muerte".


title: Miguel Hernández

text: Hernándezin ensimmäinen lapsi syntyi joulukuussa 1937 ja kuoli lokakuussa 1938. Lapsen kuolema kyllästi monet hänen myöhemmistä runoistaan kaihomielisellä sävyllä. Toinen lapsi syntyi 1939.


title: Miguel Hernández

text: Francon julistettua sodan päättyneeksi Hernández ylitti Portugalin rajan 29. toukokuuta 1939. Portugalin poliisi palautti hänet Espanjan viranomaisille. Torrijosin vankilassa Madridissa hän kirjoitti kuuluisan runonsa "Nanas de la cebolla". Kesäkuussa hänet tuomittiin kuolemaan ja myöhemmin heinäkuussa 30 vuodeksi vankeuteen. Syyskuussa hänet siirrettiin vankilaan Palenciaan ja sieltä Ocañan vankilaan. Hernándezin viimeinen vankila oli Alicanten aikuisten kasvatuslaitos, jossa hän sairastui tuberkuloosiin. Hän kuoli Alicantessa 28. maaliskuuta 1942.


title: Uusvasemmisto

text: Uusvasemmisto viittaa laajaan 1960- ja 1970-luvuilla vaikuttaneeseen vasemmistolaiseen kulttuuriradikaaliin liikkeeseen, joka tavoitteli vapautta muun muassa kansalaisoikeuksien, seksuaalisuuden, abortin, sukupuoliroolien ja huumepolitiikan saralla sekä opintodemokratian ja opetuksen uudistamista.


title: Uusvasemmisto

text: Uusvasemmisto vastusti myös Vietnamin sotaa, fasismin jäänteitä, imperialismia ja kaupallisuutta.


title: Uusvasemmisto

text: Uusvasemmisto nähdään usein vastakohtana erityisesti aikaisempaan vasemmistolaisuuteen tai marxilaisuuteen, joka korosti yhteiskuntaluokkia ja ammattiyhdistystoimintaa. Osa uusvasemmistosta hylkäsi työväenliikettä korostavan marxilaisen käsityksen luokkataistelusta, mutta toiset kannattivat marxismi-leninismin myöhempiä suuntauksia kuten maolaisuutta ja trotskilaisuutta.


title: Uusvasemmisto

text: Uusvasemmiston isänä voidaan pitää yhteiskuntafilosofi Herbert Marcusea.


title: Uusvasemmisto

text: Yhdysvalloissa uusvasemmisto yhdistettiin hippiliikkeeseen ja Euroopassa opiskelijaliikkeeseen.


title: The Flintstones: The Surprise at Dinosaur Peak!

text: The Flintstones: The Surprise at Dinosaur Peak on Taiton Nintendo Entertainment Systemille vuonna 1994 julkaisema videopeli ja se on jatkoa pelille "". Pelissä pelaaja voi valita pelattavakseen joko Retun tai Tahvon, ja heillä molemmilla on omat hyökkäyksensä ja taitonsa. Peli on yksi NES:in harvinaisimmista peleistä.


title: Joonas Harald

text: Joonas Harald (s. 9. tammikuuta 1996 Lahti) on suomalainen jääkiekkomaalivahti, joka pelaa Mestis-joukkue Jokipojissa.


title: Joonas Harald

text: Harald on Pelicansin kasvatti. Hän pelasi juniorina myös Kiekkoreippassa, josta Harald palasi 14-vuotiaana Pelicansiin kaudeksi 2010–2011. Kauden 2011–2012 päätteeksi hän voitti C-nuorten I-divisioonan pronssia. Harald nousi Pelicansin A-nuorten pääasialliseksi vastuunkantajaksi ensimmäisellä täydellä A-juniorikaudellaan 2014–2015. Kaudella 2015–2016 hän debytoi myös miesten peleissä pelattuaan neljä ottelua lainalla Mestis-joukkue Heinolan Peliitoissa. Harald paikkasi lainansa aikana alle 20-vuotiaiden MM-kilpailuihin lähteneen Emil Larmin jättämää aukkoa vuoden 2016 vaihteessa.


title: Joonas Harald

text: Elokuun 2016 lopulla Harald teki Pelicansin kanssa 1+1-vuotisen SM-liigasopimuksen. Hän pelasi alkukauden 2016–2017 pääasiassa lainalla Peliitoissa, jossa Harald jakoi tasaisesti torjuntavastuuta toisen lainamaalivahti Joona Voutilaisen sekä Lassi Yrjölän kanssa. Joulukuun 2016 lopulla hän siirtyi loppukauden kattavalla lainasopimuksella toiseen Mestis-joukkueeseen, Espoo Unitediin, kun Peliitat täydensi maalivahtiosastonsa Timo Niemellä. Espoo United puolestaan tarvitsi uuden maalivahdin kesken kauden lopettaneen Samuli Rasilaisen tilalle.


title: Joonas Harald

text: Harald kutsuttiin Pelicansin SM-liigajoukkueen vahvuuteen 19. tammikuuta 2017 Porin Ässiä vastaan pelattuun otteluun, kun Janne Juvonen oli sairastunut. Lisäksi joukkueen kakkosmaalivahti Joona Voutilainen oli loukkaantunut Peliittojen ottelussa, joten myös kakkosmaalivahtina toimi ilman liigadebyyttiä ollut Sami Suni. Harald torjui Pelicansin 2–3-tappioon päättyneessä ottelussa 13 kertaa. Hän jäi Espoo Unitedissa lopulta selkeäksi kakkosmaalivahdiksi Rasmus Tirroselle ja pelasi vain yhden ottelun, kunnes ennen siirtotakarajaa Pelicans ilmoitti halunneensa Haraldin takaisin organisaatioonsa. Hän näin ollen jätti Espoo Unitedin ja palasi Pelicansin A-nuoriin. Runkosarjan lopulla Harald kuitenkin palasi loppukaudeksi Peliittoihin Timo Niemen aisapariksi. Huhtikuussa 2017 Pelicans käytti hänen sopimuksessaan olleen option ja teki vuoden mittaisen jatkosopimuksen Haraldin kanssa.


title: Joonas Harald

text: Kauteen 2017–2018 Harald lähti niin ikään Pelicansin kolmosmaalivahtina Janne Juvoselle ja Joona Voutilaiselle. Hän aloitti kautensa lainalla Peliitoissa, jossa Harald pelasi viisi runkosarjaottelua. Marraskuussa 2017 hän siirtyi kuitenkin loppukauden kattavalla ja yhden optiovuoden sisältävällä sopimuksella Jokipoikiin, jonne Harald hankittiin korvaamaan Vaasan Sportin SM-liigajoukkueeseen siirtynyt Jonathan Iilahti. Jokipoikien toisen maalivahdin Timo Niemen loukkaantumisen myötä joukkue hankki loppukaudella maalivahtiosastolleen Sebastian Ylösen, jolla Harald jäi lopulta pääasialliseksi kakkosmaalivahdiksi.


title: Joonas Harald

text: Harald on pelannut kolme poikien maaottelua. Hänet valittiin Pohjola-leirin parhaaksi maalivahdiksi ja tähdistökentälliseen vuonna 2011.


title: Joonas Harald

text: Harald valmistui merkonomiksi Koulutuskeskus Salpauksesta keväällä 2015.


title: Your Latest Trick

text: Your Latest Trick on Dire Straitsin kappale, joka esiintyi heidän "Brothers in Arms" -studioalbumillaan, ja myös livealbumilla "On the Night"; sama liveversio on myös "" -albumilla. Täyspitkä albumiversio sisällytettiin heidän viimeisimpään "" -kokoelmalbumiin.


title: Your Latest Trick

text: Randy Becker soitti trumpetti-intron CD-versiossa, mutta se puuttuu vinyyliversiosta. Tämän jälkeen tulee saksofoni-intro, jota soittaa Michael Brecker, joka soittaa myös saksofonisoolon. Chris White soittaa saksofonia liveversioissa "Brothers in Arms -ja "On Every Street" -kiertueilla.


title: Your Latest Trick

text: Saksofoni-intro on laajasti käytetty silloin, kun ihmiset kokeilevat saksofonia musiikkikaupoissa. Sitä käytettiin myös File of Justice -sarjan tunnusmusiikkina.


title: Your Latest Trick

text: "Your Latest Trick julkaistiin 12 tuuman maxi-singlenä 28. huhtikuuta 1986. Se julkaistiin "Brothers in Arms" -albumin viidentenä singlenä Yhdysvalloissa, kuten myös muissa valikoiduissa alueissa, kuten Brasiliassa. Singleä ei julkaistu Yhdysvalloissa. Se pääsi parhaimmillaan sijalle 26 Iso-Britannian listoilla.


title: Your Latest Trick

text: ¹ "Your Latest Trick" / "Encores" -EP


title: Täydennyslentolaivue 17

text: Täydennyslentolaivue 17 (T-LLv 17 toukokuu 1940–elokuu 1940 ja kesäkuu 1941–marraskuu 1941, T-LeLv 17 marraskuu 1942–syyskuu 1944) oli Suomen ilmavoimien koulutuslentolaivue välirauhan aikana ja jatkosodassa. Laivue perustettiin ensimmäistä kertaa välirauhan aikana, kun talvisodan aikanen täydennyslentorykmentti 1 (T-LentoR 1) supistettiin toukokuussa 1940 laivueeksi. Supistamisen yhteydessä nimen täydennyslentolaivue 17 saanut yksikkö lakkautettiin kuitenkin jo saman vuoden elokuuhun mennessä.


title: Täydennyslentolaivue 17

text: Laivue perustettiin uudelleen jatkosodan liikekannallepanon yhteydessä 18. kesäkuuta 1941, mutta lakkautettiin jälleen saman vuoden marraskuussa. Kaksimoottorikoneiden lukumäärän lisääntyessä se perustettiin uudelleen marraskuussa 1942. Viimeisen kerran T-LLv 17 lakkautettiin 11. syyskuuta 1944, viikko jatkosodan päättymisen jälkeen. Talvisodan aikana laivueen tehtävänä oli yleisen lentokoulutuksen antaminen, kun jatkosodassa se keskittyi enemmän kaksimoottorilentäjien koulutukseen. Laivueessa koulutettiin myös tähystäjiä ja konekivääriampujia.


title: Täydennyslentolaivue 17

text: Talvisodan Karvialla ollut täydennyslentorykmentti 1:n supistettiin 11. toukokuuta 1940 ilmapuolustuksen esikunnan käskyllä laivueeksi, joka sai nimen täydennyslentolaivue 17. Laivueenkomentajaksi nimitettiin T-LentoR 1:tä ja sen koulutuslaivuetta 17. tammikuuta 1940 alkaen johtanut majuri Arvo Nisonen, kunnes tehtävään määrättiin 26. toukokuuta kapteeni Armas Viherto. Laivue määrättiin 20. heinäkuuta annetulla käskyllä lakkautettavaksi 15. elokuuta 1940 mennessä, jolloin reserviläiset kotiutettiin ja muu henkilöstö siirrettiin lentorykmentti 1:een. Puolet konekannasta palautettiin ilmasotakoululle ja loput muille yksiköille. Välirauhan aikana laivue jatkokoulutti 57 lentäjää.


title: Täydennyslentolaivue 17

text: Lentokoulutusta antavan täydennyslentorykmentin ja sen alaisten lentolaivueiden perustamisesta seuraavan liikekannallepanon sattuessa päätettiin ilmavoimien esikunnan heinä-elokuussa 1940 tekemillä päätöksillä.


title: Täydennyslentolaivue 17

text: Täydennyslentolaivue 17 perustettiin 18. kesäkuuta 1941 osana jatkosodan liikekannallepanoa. Karvialle sijoitetun laivueen komentajaksi määrättiin 20. kesäkuuta kapteeni Kyösti Kurimo. T-LeLv 17 siirrettiin jo seuraavan kuukauden alulla Porin lentoasemalle. Laivueen kalustona oli 2–4 Fokker C.V:tä, 2-3 VL Tuiskua, 1–2 Bristol Bulldogia, Fokker C.X:tä, Hanriot H.232.2:ta, VL Kotkaa ja VL Pyryä. Mainittujen lisäksi laivueella oli käytössään noin kuusi sekalaista erityyppistä konetta, joista yhtä käytettiin kaksimoottorilentokoulutukseen.


title: Täydennyslentolaivue 17

text: Kaksimoottorisista koneista koostunut 3. lentue siirrettiin syyskuun 1941 puolivälissä Luonetjärven lentokentälle, missä se alistettiin lentorykmentti 4:n lentolaivue 46:lle. Täydennyslentolaivue 17 lakkautettiin 1. marraskuuta 1941, jolloin sen kalusto ja henkilöstö siirrettiin Luonetjärvelle. T-LLv 17 lensi toimintansa aikana lähes 1 600 lentotuntia. Lakkautetun laivueen kalustosta muodostettiin lentolaivue 46:n 3. lentue, joka siirrettiin saman kuukauden puolivälissä lentolaivue 48:n 3. lentueeksi. T-LLv 17 oli aloittanut kaksimoottorikoulutuksen kahdella Hanriot H.232.2:lla sekä yhdellä Avro Ansonilla ja Iljušin DB-3M:llä. Laivueen tehtäviä jatkanut 3/LLv 48 sai helmi-maaliskuussa 1942 käyttöönsä kolme Bristol Blenheim -pommikonetta, mikä paransi yksikön kalustotilannetta huomattavasti. Yksiköllä oli samaan aikaan käytössään lisäksi neljä VL Pyryä ja kaksi Viimaa.